SELESAI CARA BAIK - AWIE MAHU BERCERAI DENGAN ROZANA?

Mungkin berpisah!

Itulah pembayang daripada Awie mengenai kemelut rumah tangganya dengan Rozana Misbun.

"Rasanya kami berdua sudah tidak boleh bersama lagi. Selepas kes ini selesai di mahkamah, saya tidak mahu dia hadir dalam kehidupan saya lagi," ujarnya dipetik sebagai berkata.

Kata Awie lagi, dia tidak nampak masa hadapan bersama Rozana lagi selepas ini dan memberikan bayangan yang mereka bakal bercerai selepas kemelut ini selesai.

"Saya inginkan masalah ini selesai di luar mahkamah kerana kisah rumah tangga hanya timbulkan aib bukan sahaja pada saya, bahkan kepada keluarga dan anak-anak. Saya telah beri cadangan kepada pihak Rozana untuk selesaikan kes ini di luar mahkamah kerana ia lebih baik untuk kedua-dua pihak, tetapi pihak Rozana menolaknya," tambah Awie yang mahu perkara itu diselesaikan diluar mahkamah tapi ditolak oleh Rozana.

Mengenai dakwaan sijil nikah selama sembilan tahun itu palsu, Awie berkata yang tindakan Rozana mengungkit perkara itu seakan mahu mengaibkan dirinya sedangkan mereka sudah berkahwin sekian lama.

"Jika sedar yang sijil nikah itu palsu, sedangkan kami telah berkahwin selama sembilan tahun dan mempunyai tiga orang anak, mengapa baru sekarang baru isu itu dibangkitkan semula, adakah mahu memalukan saya?," jelas Awie.

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS

Follow @myartisdotcom


GAMBAR SANA SINI - ALAHAI BIBIR DANG SURIA..!

Ramai yang tertanya-tanya mengapa bibir Dang Suria (bekas pembaca berita TV3 dan Astro Awani) jadi tembam dan seksi seperti Anita Sarawak layaknya? Mungkinkah bibir beliau digigit serangga atau tersalah sapu gincu hingga menyebabkan ia jadi begitu?

Atau mungkin ada sesuatu yang berlaku tetapi ia di luar pengetahuan kita. Apa-apapun, Dang Suria nampak lain dan makin seksi dengan bibir sebegitu... dah macam Kilafairy pun ada. Cayalah!

Klik untuk imej besar...


7 GAMBAR - AKSI ELLA & AZHAR

Aksi menarik Ella dan Suaminya Azhar Ghazali. Nampaknya, mereka makin bahagia setelah menjadi suami isteri pada Julai tahun lalu.

Jom tengok..!

Klik untuk imej besar...


3 GAMBAR - AZNIL & KELUARGA DI TANAH SUCI, TUNAI UMRAH

Pada 18 Januari lalu, pengacara terkenal, Datuk Aznil Hj Nawawi bersama keluarganya telah berangkat ke Tanha Suci bagi menunaikan umrah.

"Saya memohon sedikit ruang dari teman dan kenalan untuk memohon maaf dari atas kesilapan perbuatan dan kata-kata kurang menyenangkan dari saya yang sengaja atau tidak disengajakan.

"Saya juga memohon kalian untuk mendoakan perjalanan umrah saya dan keluarga dari hari ini 18 Jan agar dipermudahkan serta mendapat kerahmatan mabrur dari Allah SWT.

"Insyaalah panjang usia kita akan bertemu sekembalinya saya dari tanah suci nanti," kata Aznil di laman Instagramnya.

Selamat menunaikan umrah buat Paknil dan keluarga. Semoga mendapat umrah yang mabrur.

Klik untuk gambar besar

www.myartis.com / Sumber: Datuk Aznil Hj Nawawi IG

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: PAPARAZZI :: SEJARAH MYARTIS ::


HIDAP KANSER OVARI  - ARY MALIK KINI KRITIKAL

Suami kepada pelakon dan pengacara Ary Malik, Shahrul Nizam Shaharuddin, 46, memaklumkan bahawa isterinya itu berada dalam keadaan kritikal selepas dimasukkan ke Hospital Ampang, akibat kanser ovari yang kini pada tahap empat.

Difahamkan, Ary dimasukkan ke hospital itu pada 18 Februari lalu selepas keadaannya semakin lemah namun dia mula tidak sedarkan diri sejak empat hari lalu.

Klik untuk gambar besar

"Ary mengalami sakit-sakit kira-kira setahun lalu dan selepas menjalani pembedahan di Hospital Tunku Mizan (Wangsa Maju) pada Mei lalu, barulah kanser ini dikesan. Mulanya kami ingat ia ketumbuhan biasa," katanya.

Shahrul Nizam berkata, susulan itu sejak Jun tahun lalu Ary terpaksa menjalani kimoterapi bagi memulihkan kansernya itu sehinggalah terpaksa dibawa ke Hospital Ampang selepas keadaannya semakin kritikal.

Ujarnya lagi, doktor turut mengesyaki Ary juga menghidap tumor yang dipercayai sudah merebak ke kepala.

Ary atau nama sebenarnya Nurita Maliha Aryanee Malik, 46, terkenal pada era 1990-an dan turut aktif sebagai pengacara televisyen.

Dia juga pernah menyertai rancangan reality iaitu MasterChef Malasyia terbitan Astro pada tahun 2012 dan layak sehingga ke peringkat akhir.

Hasil perkahwinannya dengan Shahrul Nizam atau lebih dikenali sebagai Shahrul Bromo, mereka memiliki tiga orang anak iaitu, Nurh Zoe Iman Malik, 19, Dinda Pelangi Timor Malik, 13, dan Ratu Chinta Mecca Malik yang berusia 11 tahun.

Sumber: mStar

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI :: SEJARAH MYARTIS ::

Follow @myartisdotcom


ANAK ALAMI 'DUPLEX KIDNEY' JALANI PEMBEDAHAN - ERYNNE ERYNNA MOHON DOA

"Dah 3 jam lebih awak dekat dalam. Mommy, daddy, nana, grandad and ggma is here waiting for you. See you soon my strong happy baby, Medinah 🤍," itulah tutur pelakon Erynne Erynna menerusi laman Instagram mengenai anak sulungnya, Medinah kini sedang menjalani pembedahan selepas mengalami 'Duplex Kidney'.

Kongsi Erynne, Medinah mengalami masalah kesihatan tersebut seawal usia empat bulan dan sudah lebih setahun menjalani pemeriksaan berkala di hospital. Sambil memanjatkan doa, pelakon drama 'Nasi Kerabu Untuk Che Abe' ini turut reda atas ujian yang diterima.

"Bismillahirrahmanirrahim. 'Dengan nama Allah Yang Maha Pemurah dan Maha Penyayang.' Salam semua, Erynne just nak share yang Medinah akan menjalani pembedahan esok pagi (hari ini). Pada yang tidak tahu atau tertanya tanya Medinah sakit apa sebenarnya.

"Hari ni (Semalam) Erynne nak kongsikan di sini yang Medinah mempunyai "Duplex Kidney" dan disebabkan itu dia kerap kene UTI (urinary tract infection) dan boleh merosakan buah pinggang dia, jadi selepas beberapa kali keluar masuk hospital dari umur 4 bulan, pergi checkup, appointments, tests dan akhirnya inilah jawapannya.

Klik untuk gambar besar

"Alhamdulillah. Sekarang kami hanya mampu berdoa, berserah, redha dan tawakal pada Allah. Sesungguhnya Allah Maha Segalanya. Erynne sekeluarga ingin minta tolong kalian untuk doa yang terbaik buat Medinah.

"Dan kami hargai sangat jasa baik kalian semua yang sentiasa mendoakan, berkonsi ilmu dan memberi kata kata semangat pada kami, syukur ya Allah. Erynne doakan segala yang terbaik buat semua.

"Ya Allah, lindungilah anak ku dan permudahkanlah segalanya. #medinahsjourney," tulis Erynne atau nama sebenarnya Syazlynne Erynne Abdullah sebelum ini.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


SEKALI LAFAZ - SARAH HILDEBRAND SAH BERGELAR ISTERI OTTO GILLEN

Alhamdulillah... tahniah kami ucapkan kepada pelakon dan pengarah berdarah campuran, Sarah Hildebrand, 29, yang telah sah bergelar isteri kepada pilihan hatinya iaitu seorang pelukis kacukan Filipina-Amerika, Otto Gillen, dengan sekali lafaz pada jam 10.23 pagi hari ini (3 November 2019).

Pasangan itu dinikahkan Pendaftar Perkahwinan Perceraian dan Rujuk, Jabatan Agama Islam Selangor (JAIS), Ustaz Hilmi Saadan. Majlis yang diadakan serba sederhana itu berlangsung di Masjid As Sobirin, Lembah Keramat dengan dihadiri kira-kira 100 tetamu.

Pada majlis tersebut, pelakon drama 'Pujaan Hati Kanda' itu menerima mas kahwin RM300 dan sebentuk cincin: "Saya dan suami sepakat melakukan hanya yang wajib serta bersederhana. Alhamdulillah, fasa baharu untuk hidup saya dan suami sudah bermula. Saya berdoa, semoga segala-galanya dipermudahkan. Insya-Allah," kata Sarah.

Pasangan itu mula berkawan rapat sejak Februari lalu selepas bertemu semula menerusi laman sosial, Facebook: "Kebetulan, saya turut berada dalam kumpulan sekolah sama dengan abangnya. Kami bertemu kembali ketika saya melawat bapa yang kurang sihat di Arkansas, Amerika Syarikat, awal tahun ini. Suami yang berdarah kacukan Filipina-Amerika memeluk Islam pada September lalu. Alhamdulillah, urusan jodoh kami seperti dipermudahkan," tuturnya.

Klik untuk gambar besar

Dalam pada itu, Sarah meluahkan rasa syukur majlis pernikahannya berjalan dengan lancar serta dipermudahkan. Sarah berkata lagi, dia percaya Otto adalah lelaki terbaik untuknya dan mereka saling memahami kerana sama-sama berdarah kacukan.

"Alhamdulillah, majlis ini berjalan dengan lancar seperti direncanakan. Saya percaya Otto lelaki yang terbaik untuk dijadikan suami dan mampu membahagiakan saya hingga ke akhir hayat. Kami juga saling memahami kerana sama-sama berdarah kacukan," ujarnya.

Lebih bermakna lagi, di majlis akad nikah tersebut, Sarah menggayakan persalinan hasil rekaan ibunya, Che Arbi Hashim. Dalam pada itu, difahamkan majlis resepsi mereka belum diputuskan lagi. Terdahulu, Sarah pernah menjalin hubungan dengan pengacara, Nabil Mahir tetapi hubungan itu berakhir awal tahun ini selepas lima tahun bercinta.

www.myartis.com / Sumber & foto: Berita Harian, Harian Metro, Instagram Sarah Hildebrand & Otto Gillen

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


LIYANA JASMAY HAMIL ANAK KEDUA

Tahniah diucapkan buat Liyana Jasmay yang khabarnya kini sedang berbadan dua lagi dan usia kandungannya sudah masuk dua bulan.

"Memang kami mahu anak cepat. Tak mahu jurang terlalu banyak di antara anak pertama dan kedua. Saya dan suami pun nak kasi adik kepada Sofia.

Klik gambar untuk size besar

"Saya sendiri pun nak dapat anak sekurang-kurangnya sebelum berusia 30 tahun. Sekarang ini saya sudah 27 tahun, jadi ada tempoh tiga tahun lagi untuk menambah anak. Selepas usia itu, saya mungkin berfikir tiga kali untuk mengandung lagi," ujar Liyana dipetik sebagai berkata.

Untuk rekod, Liyana dan Fathudin Mazlan berkahwin pada Februari 2013 dan dikurniakan anak perempuan bernama Sofia Arissa yang kini berusia dua tahun.

Sumber: BH

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS
 - INSTAGRAM - TWITTER

Follow @myartisdotcom


ALIFF AZIZ & OKTOVIA DIDAKWA BERPEGANGAN TANGAN DI PASARAYA?

"Tak sempat tangkap gambar, benda depan mata. Tangkap gambar depan-depan nanti kena saman pulak. Sis is tak tahan. Buat macam tak ada apa-apa yang berlaku je. Si sotong tu pulak kemain dah mintak maaf kat media kan.

"Rupanyaa lakonan semata-mata," jelas individu tersebut apabila netizen lain turut bertanyakan kepadanya berkenaan sama ada dia sempat atau tidak mengambil gambar mengenai dakwaannya ternampak kelibat artis yang rumah tangga tengah nak runtuh itu berjalan sambil berpegangan tangan di sebuah pasaraya.

Individu tersebut memuatnaik status berkenaan di laman Facebook. Meskipun tidak menulis nama 'sebenar' artis tersebut, namun rata-rata netizen seolah mengetahui bahawa status itu ditujukan kepada penyanyi dan pelakon Aliff Aziz dan aktres Octovia Manrose.

Klik untuk gambar besar

Beberapa hari lalu, reda seketika kontroversi panas melibatkan Aliff dan Octovia selepas kedua mereka membuat permohonan maaf. Octovia mengakui apa yang berlaku adalah salah dan tidak sepatutnya keluar dengan suami orang. Aliff juga memohon maaf di atas semua yang terjadi adalah salahnya serta dirinya menjadi punca pada semuanya.

Terdahulu, Bella Astillah mendedahkan beberapa perbualan bersama salah seorang peminat yang terserempak dengan Aliff Aziz dan pelakon perempuan bernama Oktovia Manrose di sebuah kelab hiburan. Malah, Bella mendakwa mempunyai tiga buah video menunjukkan suaminya keluar ke sebuah pusat hiburan bersama Oktovia Manrose.

www.myartis.com / Sumber: Kopi Planet

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


JOE FLIZZOW &  ISTERI PILIH LANGKAWI BERBULAN MADU

Penyanyi rap terkenal Joe Flizzow dan isterinya, Marini Ramlan baru-baru telah memilih pulau popular Langkawi sebagai destinasi bulan madu mereka.  Menerusi laman sosial Instagram, pasangan secocok itu memuat naik IG story suasana percutian mereka untuk tatapan umum. Joe turut dilihat memuat naik sekeping foto sedang menikmati kebiruan laut Langkawi beserta keindahan alam semula jadinya.

Malah, Joe sempat menyatakan keinginannya untuk membeli sebuah tanah di Langkawi selepas tertarik dengan keindahan pulau Mahsuri itu. Memilih resort The Andaman sebagai lokasi penginapan, Joe dan Nini dilihat menikmati pelbagai aktiviti bersama seperti sukan air dan bersantai di tepi kolam renang.

Meninjau ke ruangan komen, rata-rata wargamaya memberikan ucapan selamat berbulan madu kepada pasangan ini. Selain ucapan selamat, ada yang turut memuji Joe memilih lokasi percutian dalam negara sebagai destinasi romantik mereka.

Klik untuk gambar besar

"Terbaik, sokong pelancongan tempatan," puji seorang wargamaya. - "Happy honeymoon G!” tulis seorang wargamaya. - "Lawa view dia, mantap," kata seorang wargamayaz. - "Kepala botak cantik berseri," usik seorang wargamaya lagi.

Imbas kembali, Joe dan Marini mendirikan rumah tangga pada 26 Jun yang lalu dalam sebuah majlis ringkas di Kuala Lumpur. Berkenalan sejak 15 tahun lalu, Joe dan Marini mula menjalin hubungan serius mulai 2016. Pasangan ini bertunang pada Disember lalu.

www.myartis.com / Sumber & foto: Astro Gempak & Instagram Joe Flizzow

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


7 GAMBAR - SEKITAR UMRAH AARON AZIZ SEKELUARGA

Akhir bulan November lalu, pelakon Aaron bersama isteri serta anak-anaknya telah berangkat ke tanah suci bagi menunaikan umrah. Terkini, Aaron sekeluarga telah pun selesai menunaikannya.

"Alhamdulilah hubby and me have completed our umrah with our beloved kids. Thank You Allah for making this happen. They were just amazing.

"Despite the 2 hours of sleep in e plane and the 3 hours delay in the Hajj terminal (those who have landed in that terminal will understand) they managed to tawaf and saie without any complaints. We started only after subuh. So proud of them!," ujar isteri kepada Aaron Aziz di laman Instagramnya.

Foto: Aaron Aziz IG & Diyana Halik IG

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI :: SEJARAH MYARTIS ::

Follow @myartisdotcom


LAMA MENYEPI, RUPANYA ALONG AYZENDY SAKIT BUAH PINGGANG KRONIK

Kalaulah dulu dia kerap lakukan pemeriksaan kesihatan, mungkin buah pinggangnya dapat diselamatkan. Demikian luahan hati pelakon Along Eyzendy, 42, yang kini menghidap sakit buah pinggang tahap kronik apabila hanya 19 peratus sahaja yang berfungsi.

"Saya nak beri kesedaran kepada orang ramai bahawa pemeriksaan kesihatan itu adalah perlu. Walaupun kita sihat, tapi kita tak tahu dalaman kita sama ada sihat atau tak," ujarnya dipetik sebagai berkata.

"Keadaan buah pinggang saya semakin teruk dan saya rasa sekarang memang sudah rosak sepenuhnya," katanya lagi di mana dia juga bakal menjalani pembedahan pemindahan buah pinggang apabila sudah melakukan beberapa ujian.

Klik untuk gambar besar

Untuk makluman, kali terakhir dia melakukan pemeriksaan kesihatan ialah ketika berusia 18 tahun.

Seterusnya pada 2019, ketika berusia 40 tahun, dia melakukan pemeriksaan kesihatan semula dan doktor memaklumkan buah pinggangnya rosak dan hanya 19 peratus berfungsi.

Menyedari kesilapannya itu, dia kini menasihatkan orang ramai supaya menjalani pemeriksaan kesihatan bagi mengetahui mengenai keadaan tubuh badan sebelum semuanya terlambat.

"Kepada mereka yang sama seperti saya, saya faham, apa yang berlaku mampu membuatkan kita bersedih dan kemurungan. Saya juga melaluinya.

"Namun, sama-sama kita bangkit. Sama-sama kita wujudkan semula semangat untuk terus berjuang dan teruskan kehidupan demi kelangsungan kita dan keluarga," nasihatnya.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


"SAYA ARTIS AGAK SENDU TAPI TAK MINTA BANTUAN GOMEN (KERAJAAN)..." - JIMMY SHANLEY

Pengacara Jimmy Shanley menerusi satu entri di laman Instagram telah tampil menyatakan pendirian terhadap isu artis memohon insentif kerajaan ekoran Perintah Kawalan Pergerakan (PKP) yang tular sejak semalam. Kata Jimmy, walaupun dia bukan selebriti terkemuka namun tidak meminta bantuan daripada kerajaan.

Malah, Jimmy menawarkan pula bantuan untuk golongan memerlukan terutama ibu tunggal: "Saya artis yang agak sendu tapi tak minta bantuan gomen (kerajaan), ada sesiapa perlukan pertolongan sila DM. Ibu tunggal diutamakan," kata Jimmy.

Kenyataan terbuka Jimmy itu mendapat respon positif daripada netizen malah ada yang menyarankan agar Jimmy membantu pula golongan selebriti yang meminta bantuan. Kecoh di laman sosial apabila ada segelintir selebriti menyatakan kerisauan terhadap tiadanya bantuan daripada kerajaan untuk anak seni.

Impak itu ekoran penularan wabak COVID-19 yang menjejaskan sumber utama pendapatan golongan artis terutama pelakon dan penyanyi apabila tiada undangan atau tawaran berlakon. Lebih mengusutkan apabila kebanyakan artis terlepas pandang untuk mencarum Kumpulan Wang Simpanan Pekerja (KWSP) sepanjang bergelar anak seni.

Klik untuk gambar besar

Dalam pada itu, Jimmy menerusi muatnaik yang sama telah berkongsi kisah semut yang boleh menjadi teladan buat semua: "Rezeki dari Allah. Nabi Sulaiman pernah bertanya seekor semut. "Wahai semut, berapa banyakkah makanan yang kamu perlukan untuk hidup selama setahun?? Maka semut itu menjawab "wahai Nabi Allah Sulaiman, aku hanya perlukan makanan sebesar sebutir gula untuk hidup selama setahun.

"Maka Nabi Sulaiman mengurung semut tersebut di dalam sebuah botol dan diletakkan sebutir gula untuk makanan semut itu. Selepas setahun Nabi Sulaiman membuka tudung botol itu dan mendapati hanya separuh sahaja gula yang dimakan oleh semut itu.

"Lalu Nabi Sulaiman bertanya kepada semut tadi, "Wahai semut, mengapa hanya separuh sahaja gula yang kamu makan dalam setahun?? Maka semut itu menjawab, "Jika diluar botol ini aku yakin Allah akan bagi rezeki yg cukup kepada aku untuk hidup, namun setelah kamu mengurung aku di dalam botol ini, aku tidak yakin manusia akan berikan aku rezeki yg cukup..

"Aku takut kamu terlupa untuk membuka tudung botol ini setelah setahun.. Oleh itu aku terpaksa berjimat cermat.. Begitulah kisah seekor semut yang cukup yakin dengan Rezeki Allah kepadanya.. Manusia macam kita kalau tidak yakin dengan Rezeki Allah maka lebih teruk daripada semut.. Yakinlah rezeki milik Allah, ianya milik Allah secara mutlak.. #Zakat #PPZ @pusatpungutanzakat," tulis Jimmy pada status tersebut.

www.myartis.com / Sumber & foto: Astro Gempak & Instagram Jimmy Shanley

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


27 FOTO NIKAH - ELVINA & SUAMI SIBUK, TIADA MASA HONEYMOON

Kira-kira pukul 3.27 petang semalam, pelakon Elvina Mohamad, 23, telah sah bergelar isteri kepada usahawan muda Datuk Mohd Haniff, 34, Borhan dengan sekali lafaz di Hotel Royale Chulan.

Elvina atau nama sebenarnya Norzalina Mohamad dan Haniff dinikahkan oleh Penolong Pendaftar Nikah Masjid Asy Syakirin KLCC, Mohd Radhi Abdul Ghani dan disaksikan oleh keluarga kedua-dua belah pihak.

Ditanya mengenai bulan madu, Elvina memberitahu yang dia dan suaminya masih belum ada perancangan memandangkan jadualnya terlalu sibuk dan tidak ada waktu yang bersesuai.

Kata Elvina, dia akan menjalani penggambaran selepas majlis resepsi yang akan diadakan pada 24 Mac ini di lokasi yang sama.

Klik untuk gambar besar

"Buat masa sekarang saya dan suami tidak ada lagi perancangan untuk berbulan madu. Lokasi pun tak tahu lagi nak pergi mana.

"Jadual saya sibuk dan dia pun sama. Selepas majlis resepsi yang akan diadakan minggu hadapan ini hanya lima hari sahaja saya cuti.

"Selepas itu, saya dah mula masuk set penggambaran. Belum ada masa yang sesuai untuk bercuti," tutur ketika ditemui selepas majlis pernikahannya.

Dalam pada itu, pelakon drama 'Shh... I love You' ini juga berserah kepada rezeki Allah dan tiada sebarang perancangan untuk zuriat.

"Bab anak pula, kami memang tidak letak apa-apa perancangan juga. Berserah pada rezeki yang Allah beri.

"Kalau ditakdirkan saya dapat anak awal, Alhamdulillah. Kami memang tak rancangan untuk mempunyai berapa orang zuriat," ujarnya

Untuk makluman, pasangan itu berkenalan sekitar dua tahun lalu dan mulai rapat sejak setahun lepas sebelum membuat keputusan untuk ke jenjang pelamin kira-kira tiga bulan lalu.

www.myartis.com / Sumber: mStar

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: PAPARAZZI :: SEJARAH MYARTIS ::


DITAHAN ISU KES DERA - ALIFF SYUKRI BEBAS DENGAN JAMINAN POLIS

"Tangkapan dibuat ke atas Datuk Aliff, semalam. Siasatan dijalankan dan dia dibebaskan dengan jaminan polis," demikian kata Ketua Jabatan Siasatan Jenayah Selangor, Datuk Fadzil Ahmat dalam satu kenyataan ringkas, hari ini, yang memaklumkan usahawan kosmetik Datuk Aliff Syukri dibebaskan dengan jaminan polis, pada hari sama sebaik siasatan ke atasnya selesai dijalankan.

Polis menahan Aliff Syukri, bagi membantu siasatan berhubung dakwaan dia mendera anak angkat perempuan berusia dua tahun, semalam. Fadzil dalam satu kenyataan semalam, mengesahkan pihaknya menerima satu laporan polis daripada seorang wanita Indonesia yang juga pembantu rumah Aliff, Sabtu lalu.

Dalam laporan polis yang diterima pada jam 3.55 petang itu, pengadu memaklumkan Aliff mendera anak angkat perempuannya yang berusia dua tahun. Menurut Fadzil, polis kini sedang menjalankan siasatan dan akan memanggil saksi yang ada kaitan dengan kes berkenaan. Siasatan dijalankan mengikut Seksyen 31(1) Akta Kanak-kanak 2012.

Sebelum ini laporan mengatakan polis sudah merakam percakapan Aliff sebaik menerima laporan berhubung kes itu. Polis juga sudah merakam percakapan terhadap empat saksi lain termasuk mereka yang berada di rumah usahawan terbabit yang terletak di Petaling Jaya.

Klik untuk gambar besar

Berdasarkan aduan pengadu, suspek memukul anak angkatnya pada Jumaat lalu di kediamannya sewaktu ingin merakam gelagat kanak-kanak itu sedang menangis untuk tujuan publisiti. Pengadu mendakwa suspek turut memanggilnya masuk ke dalam bilik kasut bersama anak angkatnya itu selain menyuruhnya memukul kanak-kanak terbabit, namun dia tidak menuruti arahan itu kerana bimbang kanak-kanak terbabit mengalami kecederaan.

Susulan itu, pengadu kemudian membuat laporan polis kerana khuatir sekiranya turut dituduh memukul anak angkat suspek. Satu salinan laporan polis dipercayai berkaitan kes berkenaan turut tular di media sosial, sejak semalam. Antara isi kandungan laporan polis itu turut menyebut suspek memukul kanak-kanak itu dengan kasut pada badan selain mencubitnya sehingga meninggalkan kesan.

Semalam, Aliff dijadualkan mengadakan satu sidang media pada jam 3 petang bagi memberi penjelasan berhubung perkara itu di pejabatnya di Kota Damansara. Bagaimanapun sidang media itu dibatalkan dengan alasan kes berkenaan masih dalam siasatan lanjut pihak berkuasa.

www.myartis.com / Sumber: Berita Harian

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


KUTIPAN HANTU BONCENG KINI RM8.35 JUTA

Filem arahan Ahmad Idham, Hantu Bonceng,  kini melakar sejarah tersendiri apabila menjadi filem kedua tertinggi dalam sejarah dari segi kutipan apabila mencatat RM 8.35 Juta setelah ditayangkan secara serentak di 80 pawagam di Malaysia, Singapura dan Brunei, bermula 31 Ogos yang lalu.

Hantu Bonceng yang diterbitkan oleh Excellent Pictures Sdn Bhd dan dibintangi Zizan Razak, Juliana Evans, Jue Aziz, Dottie, Tai,  Zahid Baharudin ini telah ditonton hampir 860 000 ( lapan ratus enam puluh ribu ) penonton setelah ditayang selama dua minggu, mengikut tempoh peruntukkan wajib tayang di kesemua pawagam di Malaysia.

Ini telah menjadikan filem kelima terbitan Excellent Pictures, Hantu Bonceng ini menjadi filem musim perayaan yang mendapat kutipan tertinggi dalam sejarah perfileman tanah air setakat ini.

Menurut penerbit dan pengarah Ahmad Idham Ahmad Nadzri, sokongan dari semua pihak iaitu pelakon, tenaga kerja, media cetak, elektronik dan media baru, serta penonton dan peminat yang tidak putus-putus memberi sokongan, telah memastikan impian ini dapat direalisasikan.

"Ini juga membuktikan Hantu Bonceng adalah filem kita semua. Maksudnya, filem ini dapat diterima oleh semua lapisan masyarakat, yang memaparkan realiti masyarakat Malaysia kini," tambah Ahmad Idham.

Untuk rekod, kutipan Hantu Bonceng mencipta sejarah tersendiri buat Ahmad Idham apabila mendapat kutipan tiket tertinggi bagi sebuah filem, berbanding filem-filem arahannya sebelum ini.

Kini, keseronokan untuk menonton Hantu Bonceng oleh semua peminat, dapat dirasai di rumah, apabila bermula Khamis, 15 September, Hantu Bonceng ditayangkan melalui saluran premium Astro, iaitu Astro First.

Bagi Ahmad Idham, selaku penerbit, tayangan Hantu Bonceng di Astro First mampu memberi peluang kepada peminat filem Melayu yang tidak berkesempatan untuk menonton juga di kawasan yang tidak mempunyai panggung khususnya, untuk bersama-sama merasai keseronokkan menonton di rumah bersama keluarga, dan secara tidak langsung, ianya mampu mengeratkan perhubungan di kalangan keluarga dan kenalan.

"Adalah wajar bagi menghargai sokongan peminat yang belum menonton Hantu Bonceng , terutamanya kepada mereka yang tidak mempunyai akses untuk ke pawagam berhampiran. Selain itu, pihak Excellent Pictures juga Astro menerima banyak pertanyaan mengenai tayangan Hantu Bonceng di saluran berkenaan," tambah Ahmad Idham lagi.

Dengan penyiaran Hantu Bonceng di saluran premium, Astro First, pihak pawagam TGV dan GSC akan menamatkan tayangan di pawagam bermula 15 September, namun, atas sambutan yang cukup mengalakkan, pawagam seperti MBO, Big Cinemas, Lotus Five Star dan beberapa pawagam persendirian yang lain akan terus menayangkan Hantu Bonceng di pawagam berkenaan untuk sekurang-kurang seminggu lagi.

Hantu Bonceng, lakonan Zizan Razak, Juliana Evans, Jue Aziz, Tai, Dottie, Zahid Baharuddin, kini telah mencipta sejarah apabila berada di tangga kedua, kutipan tertinggi dalam sejarah industri perfileman negara. Dengan kos mencecah RM 1.5 juta, Hantu Bonceng telah mendapat kutipan sebanyak RM 8.35 juta dan telah ditonton seramai hampir 860 000 orang, dan ianya menjadikan filem ini mendapat kutipan tiket terbesar untuk musim perayaan dalam sejarah perfileman negara.

Artikel disediakan oleh: Azwan Annuar dari Excellent Pictures


SHIERA MUAT NAIK FOTO SAKINAH BERSAMA MAT SALEH - NETIZEN TANYA "DAH HABIS IDDAH KE?"

Pelakon, pengacara dan penyampai radio Sharifah Shahirah menerusi laman Instagram miliknya baru-baru ini telah memuat naik sekeping foto yang memaparkan adiknya, pelakon Sharifah Sakinah bersama seorang jejaka Mat Saleh.

"Umah ke stor...kami jual baju.. line teruk hari ni tu sampai 2 post..... dia cakap boleh follow dia... @michael_hansen79.. kita tengok sapa dia... meh," tulis Shiera.

Malah, bintang drama 'Girlfriend Aku Dari Neraka' itu dilihat kelihatan mesra bersama lelaki terbabit. Lalu, perkongsian tersebut telah menjadi perhatian sekali gus menimbulkan pelbagai tanda tanya warganet.

Klik untuk gambar besar

"Dah habis iddah ke?" tulis netizen.

Untuk makluman, Sakinah mendirikan rumah tangga bersama juruterbang, Aliff Adha pada 28 Mac 2015 dan dikurniakan seorang cahaya mata, Anais Adha berusia 3 tahun. Bagaimanapun, Sakinah memaklumkan rumah tangganya bersama suami telah berakhir pada Mei lalu.

www.myartis.com / Sumber & foto: Media Hiburan, Instagram Sharifah Shahirah & Sharifah Sakinah

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


11 GAMBAR & VIDEO - KENANGAN TERINDAH FIZO & MAWAR 'DI VENICE'

"There is no word can b explain.. betapa indahnya cinta selepas kahwin. Romantic scenery, fantastic wheather n bombastic venice," ujar Fizo Omar mengenai bulan madunya dengan Mawar Abdul Karim di Itali baru-baru ini.

Artikel terdahulu:

SELEPAS PARIS, FIZO DAN MAWAR KINI DI ITALI

Dan tidak lengkap bulan madu mereka jika tidak menaiki perahu romantik yang digelar Gondola di Venetian Canals. Lebih lengkap lagi ialah apabila impian Fizo untuk melawat ibu pejabat motosikal berkuasa tinggi Ducati di Itali tercapai. Ahak!

VIDEO BULAN MADU:


ZIANA ZAIN NEKAD - SUAMI TAK SETUJU LAFAZKAN CERAI

Nampaknya rumah tangga penyanyi Ziana Zain berada di hujung tanduk apabila ada dakwaan mengatakan penyanyi lagu 'Madah Berhelah' itu sudah memfailkan perceraian di Mahkamah Syariah Shah Alam pada 3 April lalu.

Namun, menurut sumber suaminya tidak bersetuju untuk melafazkan cerai dan minta kes tersebut dibawa ke jawatan kuasa pendamai.

Dalam perkembangan terbaru, Armin Zaharin bertindak melarikan diri daripada pihak media selepas selesai prosiding kes pukul anaknya di Mahkamah Majistret Shah Alam hari ini.

Klik untuk gambar besar

Peguamnya yang baharu dilantik Mohamad Rizal meminta anak guamnnya itu diberi sedikit ruang.

Mengikut pertuduhan, Armin didakwa dengan sengaja menggunakan rotan sehingga menyebabkan luka dan lebam ke atas anaknya di sebuah rumah di Denai Alam, dekat sini, di antara pukul 8 malam hingga 10.30 malam pada 24 Februari lalu.

Majistret Raja Noor Adilla Raja Mahyaldin menetapkan 15 Mei depan sebagai tarikh baharu serahan dokumen dakwaan Armin mencederakan anak lelakinya pada Februari lalu.

www.myartis.com / Sumber: mStar

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: PAPARAZZI :: SEJARAH MYARTIS ::


"SAYA AKAN BERJUANG HABIS-HABISAN..." - ZARINA ANJOULIE MAHU SAMAN POLIS WANITA

"Selepas siasatan saya akan mengambil tindakan untuk menyamannya," itulah kata pelakon kontroversi, Zarina Anjoulie yang bakal mengambil tindakan undang-undang terhadap seorang anggota polis wanita. Zarina berkata, dia sudah membuat laporan terhadap anggota polis itu malam tadi.

"Buat masa ini saya tidak akan dedahkan identitinya, tetapi kalau di mahkamah nanti semua orang akan tahu siapa. Saya akan berjuang habis-habisan mengenai isu ni. Memandangkan dia nak 'viral', nak 'glamour' saya akan kasi dia 'viral' dan 'glamour' yang dia idamkan. Perang bermula," tulisnya lagi dalam satu hantaran di laman Instagram.

Menerusi hantaran lain di laman Instagram, Zarina turut mendakwa dia mempunyai bukti kukuh untuk menyabitkan anggota itu dengan salah laku yang dibuat.

Klik untuk gambar besar

"Di manakah integriti kamu sebagai seorang anggota polis wanita? Saya bimbang adakah nanti orang lain akan menerima nasib yang sama seperti saya?

"Saya tak akan berdiam diri. Saya akan tularkan habis-habisan sampai saya dapat keadilan yang dirasakan berhak. Saya ada bukti kukuh," ujarnya.

Sementara itu, Ketua Polis Daerah Nilai Superintendan Mohd Fazley Ab Rahman dalam satu kenyataan di media mengesahkan laporan diterima kira-kira jam 12 tengah malam tadi: "Kami akan menjalankan siasatan terhadap aduan yang dibuat," jelasnya.

Terdahulu, Zarina atau nama sebenarnya Zarina Anjoulie Lavocah Mohd Fahizul dikaitkan dengan penahanan seorang selebriti wanita yang disyaki terbabit dengan penyalahgunaan dadah di sebuah rumah di Kampung Chalet di Nilai, Negeri Sembilan.

Menerusi laporan, selebriti itu dibawa ke pejabat Narkotik Ibu Pejabat Polis Daerah (IPD) Nilai bagi tujuan saringan awal air kencing. Keputusan mendapati wanita itu positif dadah jenis methamphetamine. Suspek dibebaskan dengan jaminan polis selepas selesai memberi keterangan.

Kes disiasat mengikut Seksyen 15(1)(a) Akta Dadah Berbahaya 1952 yang membawa hukuman penjara sehingga dua tahun atau denda maksimum RM5,000, atau kedua-duanya, jika sabit kesalahan.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


ZULKARNAIN: "SITI NORDIANA JUARA GV, APA LAGI NAK DIBUKTIKAN?"

"Rasanya masih tak terlambat nak ckp terima kasih pada @sitinordiana kerana sudi berduet bersama kami. It is such an honour. You're such an amazing talent. Charismatic yet humble. Subhanallaah you got such an amazing vocal tone.

"To all netizens out there yang kecam Nana tak pasal-pasal... Come on guys... Korang memang sentiasa sihat dalam sepanjang hidup korang? Tak pernah selsema?

"To us Nana already did her best at her particular given condition that day... Cuba la kalau korang kena shooting almost everyday, lack of sleep, ada show pulak lagi. Plus... Nana dah tak ada apa yang dia nak buktikan pada siapa-siapa dah...

"Every professional juries and musicians knows how good her vocal is... Juara GV pulak tu lagi... Apa lagi yang nak dibuktikan? Allaahu Rabbi... So before you guys kecam and assume benda pelik-pelik... Better cakap benda yang baik-baik.

"Terlajak perahu boleh patah balik... Terlajak kata ni... Allah bagi free dosa je tak pasal-pasal. Best kan? Kalau tak best takde la korang buat kan? Kita kena sentiasa ingat yang kita tak tahu lagi berapa saat minit jam hari bulan atau tahun yang kita akan hidup.

Klik untuk gambar besar

"So rasanya sempat tak nak pegi minta ampun pada orang yang kita hina dan kutuk tu sebelum kita mati? Selalu beringat yangg Rasulullaah SAW tak pernah ajar kita berburuk sangka pada orang lain. Inikan pulak kecam dan maki hamun...

"Saya bercakap ni sebab nak mengingatkan kita semua sesama islam dan selayaknya untuk diri saya sendiri," tulis bintang Gegar Vaganza musim ke-5 (GV5), Zulkarnain yang memohon netizen tidak terlalu cepat menghentam dan mengkritik juara GV2 iaitu penyanyi Siti Nordiana.

Zulkarnain atau lebih mesra dengan pangillan Nine berpendapat tidak adil untuk menjatuhkan hukuman terhadap seseorang tanpa mengetahui perkara sebenar. Nine berkata demikian menerusi entri terbaru di akaun Instagram miliknya pada Selasa.

Terdahulu, Siti Nordiana atau lebih mesra disapa Nana dikritik netizen kerana dikatakan memberikan persembahan hambar ketika diundang untuk berduet bersama bintang duo GV5, Billy Zulkarnain pada Ahad lalu.

www.myartis.com / Sumber: Astro Gempak & Instagram Mior Zulkarnain Zamhuri

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


NENEK MENINGGAL DUNIA - SHILA AMZAH MASIH INGAT GURAUAN TERAKHIR MINTA JUMPA KEKASIH

Menerusi perongsian di laman Instagram, penyanyi Shila Amzah telah berkongsi berita duka dimana dia telah kehilangan nenek tercinta iaitu Senah Md Som, 86, pada malam Jumaat.

Menurut Shila atau Nur Shahila Amir Hamzah, 33, banyak kenangan manis bersama arwah yang tak mungkin dilupakan. Malah, kali terakhir mereka bertemu, Shila berkata arwah sempat bergurau bertanyakan kepadanya tentang kekasih.

"Wan saya, nenek saya adalah yang paling baik, dia mempunyai jiwa yang paling murni. Kali terakhir kami berbual dia sempat bergurau bertanyakan bila nak bawa balik kekasih... "kalau dah suka kahwin sahajalah buat apa buang masa, bawa balik jumpa Wan".

Klik untuk gambar besar

"Saya telah kehilangan nenek saya hari ini, tetapi saya tetap akan menghargai semua kenangan kami bersama.  Wan orang (panggilan diri Shila) akan rindu wan, orang sayang Wan. Sunyi nak masak raya tahun ni, sambal Kentang wan, sambal kacang," tulisnya.

Dalam pada itu, penyanyi 'Patah Seribu' ini juga memohon orang ramai mendoakan agar roh Allahyarham ditempatkan dalam kalangan orang-orang yang beriman.

"Saya mohon sama-sama kita sedekahkkan al-Fatihah buat wan. Semoga Allahyarham diampunkan segala dosa, dicucuri rahmat dan ditempatkan dikalangan orang-orang beriman," ujarnya.

  ________ IKLAN ________ Terbukti berkesan apabila ramai yang guna kata wangi, mudah serap dan mampu merawat kulit dalam masa singkat untuk lebih halus dan cerah. Nak beli kat store pun kadangkala habis takda stock. Semuanya gara-gara racun tik tok. Bagi yang bertunang atau nak mendirikan rumah tangga, elok cuba guna ni untuk hari bahagia. Tak mahal, murah je kerana harganya mampu milik.Beli kat offical store je..!  KLIK DI SINI ATAU KLIK GAMBAR SEKARANG
_______ IKLAN _________

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


DIANGGAP IKON POLIGAMI: "SAYA BELUM LAYAK"- ASHRAF MUSLIM

Kita semua mengetahui bahawa hidup berpoligami bukan suatu perkara mudah kerana seseorang suami itu bukan sekadar perlu berlaku adil terhadap pasangan namun harus bijaksana dan disiplin dalam mengemudi rumah tangga.

Maka dari itu ramai yang menggangap pelakon Ashraf Muslim, 35, sebagai ikon poligami apabila dia dilihat berjaya menggemudi rumah tangganya dengan baik bersama dua orang isterinya.

Bagaimanapun bagi Ashraf, dia merasakan dirinya itu belum lagi layak untuk dianggap sebagai ikon poligami.

Sebaliknya kata Ashraf, dia masih lagi banyak belajar dan Nabi Muhammad sentiasa dijadikan rujukan dalam kehidupan seharian agar rumah tangganya kekal bahagia.

Pemilik nama sebenar Muhad Ashraf Muslim, 35, ini,

"Kalau ada yang hendak beri gelaran itu saya memang langsung tidak layak kerana saya sendiri masih lagi banyak belajar namun Alhamdulillah rumah tangga saya bersama dua isteri bahagia.

Klik untuk gambar besar

"Contoh ikutan saya hanya seorang iaitu Nabi Muhammad  dan sunahnya dalam mengemudi dua bahtera ini kerana Baginda ikon paling baik," katanya.

Untuk info, Ashraf berkahwin dengan isteri pertama, Noor Dayana Lokman pada 30 Ogos 2011 di Makkah dan kemudiannya mendirikan rumah tangga dengan Wan Sakinah Ahmad Saburi pada 7 Julai 2013 di Selatan Thailand.

Pelakon itu mempunyai tiga cahaya mata bersama kedua-dua isterinya iaitu Sarah Ashraf (3 tahun), Anas Ashraf (1 tahun 8 bulan) dan Adam Ashraf (1 tahun 6 bulan).

Sementara itu, Ashraf berkata, sebagai suami dia perlu mendisiplinkan diri dan bijaksana terutamanya dalam membahagikan masa dalam semua aspek agar kehidupannya seimbang dan dapat berlaku adil.

"Apabila saya kata suami perlu bijaksana bukannya bererti perlu pandai menipu tetapi bijak membahagikan masa antara kerja, keluarga dan rakan-rakan.

"Sabar itu juga penting kerana kalau tiada kualiti itu mungkin akan timbul masalah dan ini saya terapkan dalam rumah tangga saya.

"Bukan saya tidak pernah mengalami masalah tetapi sebagai manusia kita belajar dan perbaiki kesilapan selain berbalik kepada agama, Insya-Allah semuanya akan menjadi baik," ujarnya.

www.myartis.com / Sumber: mStar

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: PAPARAZZI :: SEJARAH MYARTIS ::

Follow @myartisdotcom


HAFIZ HAMIDUN AKUI 'SEPARUH GILA', JUMPA PAKAR

"Saya hanya manusia biasa dan memerlukan bantuan psikologi. Saya bukannya orang bijak pandai yang tahu semua perkara. Alhamdulillah, ramai yang membantu saya bertemu beberapa pakar supaya lebih tenang dan tidak berputus asa dengan ujian yang menimpa.

"Saya tidak mahu menjadi manusia yang berputus asa sehingga menjejaskan kesihatan. Bagi saya, tidak semestinya dalam keadaan salah, kita tidak boleh memperbetulkan kesilapan. Itulah juga pelajaran yang saya terima.

"Dan, tidak selamanya kita betul dan orang lain salah," kata penyanyi nasyid, Hafiz Hamidun, 34, yang mendedahkan sejarah mengenai kemelut perkahwinan dengan usahawan kosmetik usahawan kosmetik, Siti Arifah Amin atau Joy Revfa, 31, cukup mengganggu emosinya sehingga merasakan dirinya bagai separuh gila.

Sebelum ini, bekas peserta Gema Gegar Vaganza musim pertama ini dilihat seperti tidak mahu kongsikan tentang kemelut tersebut yang dihadapi tahun lalu.

Klik untuk gambar besar

Menurut Hafiz, krisis rumah tangga dengan bekas isterinya itu menyebabkan berat badannya turun mendadak, malah dia mendakwa tidak mampu melelapkan mata, hilang selera makan dan alami depresi selama enam bulan sehingga terpaksa meminta bantuan pakar untuk mententeramkan jiwa.

Katanya lagi, ramai yang mengatakan bahawa dia tidak terkesan dengan kemelut perkahwinannya itu, namun mereka tidak tahu apa yang dihadapi olehnya yang bukan saja menyebabkan mengalami tekanan mental, malah kerjaya dan perniagaannya turut terganggu.

"Siapa kata saya tidak terkesan dengan apa yang berlaku? Orang tuduh saya suami enam hari, tidak mampu memberikan nafkah batin, tak bertanggungjawab dan lebih buruk, dituduh sebagai golongan 'kunyit'.

"Kesan buruknya bukan saja pada jiwa, tetapi kerjaya dan perniagaan. Saya mengambil masa selama enam bulan untuk menghilangkan tekanan mental dan fizikal.

"Lebih beri tekanan, banyak tawaran projek terbatal pada saat akhir. Saya tahu, kebanyakan penganjur menghormati masalah saya hadapi, tetapi soal kerjaya dan peribadi tiada hubung kait. Saya terima dan reda dengan ujian Allah ini," katanya.

Bagaimanapun Hafiz memberitahu dia tidak pernah menutup pintu hatinya untuk bercinta lagi dan tetap mempunyai keinginan untuk berkeluarga serta memiliki anak suatu hari nanti.

www.myartis.com / Sumber: Berita Harian

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: PAPARAZZI :: SEJARAH MYARTIS ::


PULANG DARI SABAH - SHAHROL SHIRO NEGATIF COVID-19, TAK KISAH DIKECAM

Pelawak Shahrol Shiro yang pulang dari Sabah 25 September lalu itu mengesahkan sudah dua kali menjalani ujian saringan Covid-19. Kata Shahrol, dia membuat ujian saringan pertama di sebuah hospital swasta di Johor Bahru sebaik sahaja tiba dari Kota Kinabalu (KK), Sabah.

"Tiba dari KK saya terus buat swab test di hospital swasta dan dipakaikan gelang berwarna putih…Dua hari kemudian keputusannya negatif.

"Saya terus menjalankan tanggung jawab sebagai rakyat untuk mematuhi SOP dan menjalani kuarantin. Semalam 4 Oktober, saya menjalani ujian saringan kedua di Klinik Kesihatan dan keputusannya negatif.

Klik untuk gambar besar

"Syukur Alhamdulillah, dua kali buat saringan dan saya bebas Covid-19, tetapi saya mengambil keputusan untuk terus berada di rumah sehingga 14 hari," katanya yang sudah menjalani kuarantin selama 10 hari.

Dalam pada itu Shahrol mengakui menerima kecaman warganet kerana turut serta dalam kempen Pilihan Raya Negeri Sabah yang lalu: "Memang ada yang kecam saya, namun saya sudah mengambil langkah berjaga-berjaga dengan mematuhi SOP sepanjang berada di sana.

"Saya ada bertemu Atu (Zero) di Kudat dan saya tidak benarkan dia menyentuh saya. Begitu juga dengan orang ramai, saya tidak benarkan mendekati saya. Saya minta maaf, bukan kerana sombong tetapi saya cuba sehabis baik untuk menjaga jarak dengan mereka semua.

"Balik sini 25 September saya terus buat ujian saringan. Kalau nak diikutkan, arahan mewajibkan penumpang dari Sabah, terutama Lahad Datu, Tawau, Kunak dan Semporna menjalani swab test dikuatkuasakan dua hari selepas itu, iaitu pada 27 September lalu.

"Anak dan isteri juga saya minta untuk pulang ke rumah mentua untuk mengelakkan sebarang kemungkinan. Sehingga hari ini, saya masih kuarantinkan diri di rumah sampailah cukup 14 hari. Biarlah yang nak kecam tu asalkan saya tidak langgar arahan kerajaan," jelasnya.

www.myartis.com / Sumber & foto: Astro Gempak & Instagram Shahrol Shiro

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


'SINDIR' & JENAMA: "TAK BERI KESAN, USAHA SEJAK 2017" - FAZURA

Sebelum ini Noor Neelofa dikatakan 'menyindir' Nur Fazura, namun begitu.. isteri kepada Fattah Amin ini bagamanapun enggan mempedulikan isu tersebut dan tidak terkesan andai sindiran itu berbentuk provokasi untuk mengusik emosinya.

Kata Fazura, apa yang berlaku bukan urusannya dan berasakan adalah lebih baik fokus pada diri sendiri sahaja. Pun begitu, andai ada insan di luar sana yang tetap mahu fokus pada dirinya, itu terserah kepada mereka.

Tambah pelakon dan penyanyi berusia 34 tahun itu, dia tidak tahu niat orang terhadapnya dan beranggapan adalah lebih baik untuk tidak bercakap mengenai hal itu.

"Saya tidak mahu bercakap pasal orang dan kalau orang nak cakap pasal saya, terpulanglah. Kalau betul sekali pun ada pihak berniat berbuat demikian seperti didakwa, perkara itu tidak langsung memberi kesan terhadap diri saya," katanya.

Klik untuk gambar besar

Terdahulu, video yang dimuatnaik Neelofa, dikatakan menyindir Fazura kerana dialog yang sama telah dikecam hebat. Dengan wajah yang agak sinis, Neelofa bersama beberapa rakan sama-sama ketawa dengan sindiran itu.

Peminat yang berkongsikan video berkenaan mula mengkritik tindakan Neelofa yang seolah sengaja mencetuskan 'pergaduhan'. Rata-rata ramai tidak bersetuju dengan sikap Neelofa yang dikatakan tidak matang dan kurang ajar.

Tampil dengan produk bulu mata, Be Faz, ada yang turut menyamakan nama itu dengan produk Neelofa, Be Lofa. Tidak melatah, Fazura tidak kisah untuk berkongsi jenama dan produk itu sudah diperkenalkan sejak 2017 lagi.

Katanya, isu itu bukan masalah besar sebab pihaknya sudah mengusahakan produk itu dan menjalankan kempen sejak tahun lalu.

Cuma, katanya dia mengambil masa untuk melancarkannya sejajar dengan penganjuran showcase One Music Live Session: Fazura bertempat di Clarke Ballroom, Hotel Le Meridien Kuala Lumpur, petang semalam.

"Kalau ada orang lain nak gunakan jenama itu pun tak mengapa. Saya okay saja jika nak berkongsi nama dan idea. Saya sedar dengan timbulnya perkara itu, saya juga boleh menjadi sumber inspirasi buat orang lain," ujarnya.

Baginya, dia enggan melayan atau ambil peduli dengan sebarang provokasi yang dilihat sengaja mengusik emosinya.

www.myartis.com / Sumber: Harian Metro

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: PAPARAZZI :: SEJARAH MYARTIS ::


TAK MAHU BERGAMBAR SAJA -  MICHAEL ANG MAHU DALAMI ISLAM SEBELUM PERGI MEKAH

"Saya hanya akan ke sana apabila sudah betul-betul bersedia. Saya mahu dalami Islam dan belajar membawa al-Quran dan betulkan bacaan dalam solat. Saya tidak mahu pergi ke sana semata-mata mengambil gambar.

"Jika ada rezeki, orang tidak akan tahu kerana saya rasa tidak ada keperluan untuk orang tahu," demikian kata saudara baru, pengarah dan penerbit popular, Michael Ang, 43, yang memberitahu dirinya berhasrat untuk menjejakkan kaki ke tanah suci, Mekah suatu hari nanti.

Namun begitu, Michael berkata, pada ketika ini biarlah beliau mendalami ilmu agama Islam, belajar membaca al-Quran dan membetulkan bacaan dalam solat. Bercerita pengalamannya Ramadan tahun ini, Michael terpaksa akur tidak dapat berpuasa penuh kerana mempunyai masalah gastrik.

Klik untuk gambar besar

Pada penghujung November lalu, Michael yang sebelum ini mengumumkan sudah memeluk Islam sejak setahun lalu itu menjalani pembedahan batriatik bagi mengurangkan gastrik:

"Saya ada gastrik yang teruk dan terpaksa makan pil untuk kawal masalah itu. Kalau saya boleh tahan sakit, saya akan tahan dan puasa.

"Saya sudah cuba makan nasi ketika sahur dengan harapan dapat berpuasa sepanjang hari tetapi sekitar jam 1 petang, perut akan memulas dan kembung, jadi saya terpaksa makan ubat bagi melegakan kesakitan," jelasnya.

www.myartis.com / Sumber & foto: Harian Metro & Instagram Michael Ang

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


JADI MANGSA LELAKI GILA S*** - IBU RASA TERKEJUT, NASIHAT WANY HASRITA BANYAK BERSABAR

"Mula-mula tahu ada video tu memang saya terkejut... tapi bila saya tanya pada Wany, dia pun terangkan tentang perkara sebenar. Sebagai seorang ibu memang saya kecewa tapi kita tak boleh nak kawal orang lain. Ini dugaan yang terpaksa saya dan anak tempuh.

"Saya berdoa supaya benda-benda macam ini tak lagi jadi pada anak saya," jelas ibu kepada penyanyi Wany Hasrita, Norita Jaafar yang terkilan apabila gambar anaknya disalahgunakan untuk tujuan tidak senonoh.

Penularan video seorang lelaki memuaskan nafsu menggunakan foto penyanyi lagu 'Menahan Rindu' itu mengejutkan ramai pihak baru-baru ini.

Norita juga ada menasihatkan Wany sentiasa menjaga diri supaya maruah dirinya tidak boleh diperkotak-katikkan sewenang-wenangnya.

Klik untuk gambar besar

"Lepas benda ni jadi, saya hanya nasihatkan dia supaya banyak bersabar... sudah tentu dia rasa kecewa sebab gambar dia kan. Saya harap Wany akan lebih lagi menjaga diri dia, adab serta akhlak yang macam selalu saya pesan pada dia sebelum ini," katanya lagi.

Video tidak bermoral itu dimuat naik seorang pengguna laman Twitter memaparkan seorang lelaki melakukan aksi menjijikkan di hadapan foto Wany.

Sebelum ini, Wany meminta peminat agar dapat melaporkan video itu kepada pihak Twitter agar ia dapat segera dipadam. Hasil pemerhatian, video itu kini tidak lagi boleh diakses serta sudah dihapuskan dari laman sosial tersebut.

www.myartis.com / Foto: Instagram Wany Hasrita

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


HOSPITAL SURUH BAWA PULANG KERANA COVID-19 - ISTERI JIBOB RISAU, MOHON BANTUAN

Selepas dua minggu menjalani pembedahan membuang darah beku di bahagian kepala di Hospital Kuala Lumpur (HKL), keadaan peserta program realiti, Raja Lawak musim kelima, Jibob difahamkan kini masih dalam keadaan separa sedar.

Mengulas perkembangan suami, Siti Aisyah Wahiddin, 38, berkata, suaminya boleh dibawa pulang ke rumah dalam beberapa hari lagi: "Sedih melihat suami terlantar, sejak dua minggu lalu. Dia suka buat lawak dan mengacau.

"Jadi, apabila jatuh sakit, saya sunyi selepas tidak lagi mendengar usikan. Bukan hanya saya, anak kami juga selalu bertanya mana bapanya. Mungkin suami boleh keluar hospital dalam minggu ini. HKL sebolehnya mahu melepaskan pesakit dan saya disuruh untuk membawanya pulang dengan penularan COVID-19 yang semakin meruncing.

"Bagaimanapun, saya masih mencari bantuan kelengkapan untuknya di rumah seperti tilam angin, kerusi roda, katil pesakit, mesin sedut kahak dan keperluan pesakit strok. Risau risiko yang saya perlu ditanggung, apatah lagi saya tidak mempunyai pengalaman menguruskan pesakit," tuturnya.

Dalam pada itu, Aisyah meluahkan kebimbangan mencari perbelanjaan untuk menampung perbelanjaan suami: "Saya ada memohon bantuan beberapa pihak, antaranya seperti pusat zakat. Tetapi, saya memerlukan laporan penuh pihak hospital untuk memohon bantuan. Paling cepat, saya boleh dapat dalam tempoh dua minggu.

Klik untuk gambar besar

"Mahu atau tidak, saya kena cari jalan lain, tetapi syukur ada yang menghulurkan sumbangan. Sumbangan inilah yang digunakan membeli susu. Kosnya mencecah RM50 sehari. Suami tidak boleh makan kerana lehernya ditebuk untuk bantuan pernafasan, jadi dia bergantung pada susu sahaja," ujarnya.

Aisyah berkata, pendapatannya hanya membuka kedai dobi tidak besar, apatah lagi, perlu menjaga suami pada ketika ini: "Saya terima apa sahaja jenis sumbangan, daripada wang hingga keperluan lain seperti kelengkapan hospital. Terima kasih atas bantuan yang diberikan," kata ibu kepada Nur Humairah itu.

Terdahulu, Jibob atau nama sebenarnya, Mohd Hamizi Hashim terjatuh dalam bilik air dalam rumahnya akibat angin ahmar sekitar jam 1 pagi pada 5 Mac lalu. Dia disahkan mengalami pendarahan dalam otak, kemudiannya dibawa ke Hospital Serdang dan dipindahkan ke HKL untuk pembedahan.

Dalam kerjayanya, Jibob pernah membintangi filem 'Halim Munan', 'Strawberi Cinta' dan 'Operasi X' serta pelbagai drama seperti 'Nasi Minyak Kuah Cinta' dan 'Bila Hati Berbisik'.

www.myartis.com / Sumber: Berita Harian

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


UMIE AIDA: "MOTIF KELUARKAN FOOTAGE..." -  FIZZ FAIRUZ: "DUA TAHUN ALLAH UJI..."

Isu babak panas dalam drama 'Perempuan Itu' ini nampaknya terus menjadi bualan hangat sehingga mendapat perhatian pelakon lain antaranya Datin Seri Umie Aida dan Datuk Fizz Fairuz.

Kata Umie Aida dalam hantaran di laman Instagram, selepas melihat video 'teaser' drama tersebut yang dimuat naik pelakon Zul Ariffin di laman Instagram hingga tular dan mencetuskan kontroversi, dia menyeru beberapa pihak yang terbabit harus tampil menjelaskan kenapa babak itu dibuat.

"Motif keluarkan 'footage' yang belum disunting dan teruja dengan babak yang kurang indah itu dikongsikan untuk tular? Dan saya sempat tengok hantaran dari IG pelakon itu. Dalam isu ini beberapa pihak yang terbabit harus ke depan dan jelaskan kenapa babak itu jadi sampai tahap begitu?

"Saya terus komen pada Erma (Erma Fatima), apa cerita korang (awak semua) buat ini, gila ke? Hmmm, baru sempat untuk saya berkongsi kata-kata sikit mengenai isu ini. Dari awal lagi Erma luahkan rasa risaunya dia, bila tengok 'footage' cerita ini. Dia kata mereka 'shoot' sangat 'daring'.

"Saya pesan awak (Erma) sebagai penerbit kena tegas dan info mereka 'shoot' atas landasan yang dibenarkan. Dan lebih mengecewakan bila ada pihak yang sanggup keluarkan 'footage' (yang Erma nak buang) dari penyunting tanpa keizinan pihak penerbit dan muat naik di Instagram," ujarnya.

Klik untuk gambar besar

Dalam hantaran sama, Umie Aida juga adik kepada Erma Fatima berkata, semoga apa yang berlaku menjadi pengajaran buat semua: "Sayangnya bila ada pihak tak bertanggungjawab dalam tugas yang diberikan mengikut landasan yang dibenarkan. Antara skrip dan interprestasi pengarah berbeza.

"Lakon layar dibuat oleh pengarah bukan penulis skrip atau penerbit. Dan sebagai pelakon wajar tolak lakon layar yang di luar kewarasan. Semoga jadi pengajaran buat kita semua," katanya.

Sementara itu, Fizz Fairuz pula tampil bersuara berhubung isu tersebut menerusi Instagram dengan berkata, apa yang terjadi juga harap menjadi pengajaran buat semua.

"Menteri di Jabatan Perdana Menteri (Hal Ehwal Agama) Datuk Idris Ahmad pun sudah bersuara. Harap ada la sikit tindakkan. Bila tak dijaga beginilah. Kadang-kadang sedih dengan industri ini. Dua tahun Allah uji, kita mulakan dengan perkara baru, bukan perkara baru macam ini. Keluar TV atau tak, kita ada adab. Jangan syok sendiri. Harap pengajaran untuk semua," tuturnya.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


MENYAMAR SEBAGAI SPRM - BEKAS SUAMI PELAKON KINI BEBAS

Bekas suami kepada seorang pelakon yang direman empat hari sebelum ini bagi membantu siasatan kerana menyamar sebagai pegawai Suruhanjaya Pencegahan Rasuah Malaysia (SPRM) kini telah dibebaskan oleh Mahkamah Majistret.

Majistret Muhammad Bukhori Md Ruslan membebaskan lelaki berusia 38 tahun itu dengan jaminan SPRM sebanyak RM4,000 dan seorang penjamin.

Mahkamah turut membebaskan seorang lagi individu berusia 37 tahun yang direman empat hari berhubung kes sama sebelum ini dengan jaminan SPRM sebanyak RM4,000 dan seorang penjamin.

Kedua-dua suspek ditahan oleh SPRM di sebuah hotel di Kuala Lumpur, pada 27 Jun lalu dan disiasat mengikut Seksyen 16(a)(B), Akta SPRM 2009.

Sumber SPRM sebelum ini berkata, suspek dikatakan cuba memperdayakan seorang ahli politik bergelar Datuk kononnya mangsa dikaitkan dengan satu kes SPRM.

Difahamkan, suspek cuba mengaitkan mangsa dengan satu kes SPRM yang tidak wujud dan meminta wang sebanyak RM1 juta daripada mangsa untuk menjadi perantara bagi menyelesaikan kes itu dengan mendakwa mengenali rapat seorang pegawai tinggi SPRM.

Kedua-dua suspek dikatakan menggunakan surat rasmi kerajaan yang diperoleh daripada Internet bagi meyakinkan mangsa.

SPRM turut merampas wang tunai RM50,000 dan dua telefon pintar daripada kedua-dua suspek serta beberapa dokumen berkaitan.

www.myartis.com / Sumber: Berita Harian

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: PAPARAZZI :: SEJARAH MYARTIS ::


KOMEN NOURUL DEPP PADA AJAI BUAT NETIZEN TERSENTUH

"To Abg Ajai @byajai , sila update Kak Mitch, semayang Jumaat kat masjid mana minggu ni? Kita nak pi curi kasut tuuu..segak sgtttt!!!" usik Misha Omar di IGnya setelah selesai membuat persembahan bersama Ajai dalam 'Konsert Minggu Ini' di RTM baru-baru ini.

Namun apa yang lebih menarik, perkongsian Misha itu telah di balas oleh bekas isteri Ajai iaitu Nourul Depp: "Oi lawa suit dia tu," komennya.

Komen tersebut sekaligus telah mendapat perhatian netizen yang memuji kebaikan Nourul yang masih baik dengan bekas suaminya meskipun sudah lama berpisah.

Mereka menyifatkan Nourul sebagai 'Golden Heart' dan ada yang memberi komen "Even dah berpisah pun, masih bersikap baik dengan ex husband".

Klik untuk gambar besar

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


13 GAMBAR - FOUZIAH GOUS SELEPAS LEBIH SEBULAN NIKAH

Gambar menarik Fouziah Gous yang masih lagi dalam mood bulan madu. Bukan setakat bulan madu, malah Fouziah juga sudah mula belajar main golf untuk menyelami hobi suaminya Md Zhafran Mohd Yusof.

"Baju, belt, bag adalah hak suami. Senang kahwin dengan orang saiz sama ni," ujar Fouziah mengenai pakaian golfnya.

Klik untuk imej besar...


7 GAMBAR - ZACH X-FACTOR AKHIRI ZAMAN BUJANG

Tahniah diucapkan buat pelakon dan penyanyi Zach X-Factor atau nama sebenarnya Zachery Francis yang telah selamat melangsungkan perkahwinan dengan Jennifer Carterina Gilbert dalam satu majlis sederhana.

"Syukur akhirnya saya bertemu dengan seorang wanita yang saya sifatkan cukup sempurna di mata saya dan sangat selesa bersamanya," ujar Zach dipetik sebagai berkata tidak lama dulu.

"My big day," demikian kata Jennifer pula melalui IGnya.

Klik gambar untuk size besar

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS
 - INSTAGRAM - TWITTER

Follow @myartisdotcom


"TEMAN AWAK TIDUR DALAM TANDAS..." - ADHWA & ARDELL BAKAL JADI IBU AYAH

Alhamdulillah... tahniah kami ucapkan kepada aktor Nadzmi Adhwa dan isterinya, aktres Ardell Aryana kerana bakal menimang cahaya mata pertama mereka tidak lama lagi. Berita gembira tersebut dikongsikan Adhwa yang mendedahkan isterinya itu disahkan hamil anak pertama. Kata Adhwa dia berasa terharu kerana tidak terfikir yang isterinya sedang berbadan dua.

"Saya tak tahu pun dah ada adhwardell junior dalam perut awak. Tiba- tiba sekarang dapat tahu. Sebak sangat. Patut la awak asyik nak makan je. Tapi kemudian awak tidak mahu makan. Dari bulan lepas teman awak tidur dalam tandas sebab muntah teruk. Ingatkan penyakit lama awak datang semula sebab awak tidak mahu makan dan asyik muntah," tulisnya di Instagram.

Tambah pelakon filem 'Busut Bonang' menyifatkan ini rezeki anaknya untuk turut sama ke Syria bagi menyertai misi kemanusiaan di sana. Dalam pada itu, pemilik nama sebenar Nadzmi Adhwa Nor Adzmi memohon kepada semua untuk mendoakan keselamatan isteri dan anak yang berada dalam kandungan.

Klik untuk gambar besar

"Rupanya Allah nak bagi kita rezeki untuk kita bawa dia pergi bersama kita di Syria. Terima Kasih Allah. Alhamdulillah, semoga Allah permudahkan segala urusan awak (Ardell) dan sentiasa diberkati Allah. Saya akan sentiasa ada disebelah awak. Minta kalian doakan isteri dan anak dalam kandungan sentiasa sihat," tulisnya lagi.

Sementara itu menerusi sebuah entri di IGnya, Ardell turut berkongsi alat ujian kehamilan yang menunjukkan tanda positif. Bagaimanapun, Adhwa dan Ardell tidak mendedahkan usia kehamilan kepada umum. Menjengah di ruangan komen, rata-rata rakan artis dan pengikut turut sama mengucapkan tahniah kepada pasangan ini serta mendoakan semoga segalanya dipermudahkan.

Sementara itu, Ardell turut berkongsi alat ujian kehamilan yang menunjukkan tanda positif di laman Instagram. Terdahulu, Nadzmi dan Ardell berkahwin pada 1 September lalu dalam satu majlis sederhana yang diadakan di Seri Kembangan.

www.myartis.com / Sumber & foto: Astro Gempak, Harian Metro, Instagram Nadzmi Adhwa & Ardell Aryana

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


"KAMI SEKELUARGA MASIH TERKEJUT" - NABIL REDA PEMERGIAN BAPA, SEMPAT AJAR MENGUCAP DUA KALIMAH SYAHADAH

Semua sedia maklum, pengacara dan penyampai radio Nabil Ahmad telah kehilangan bapa tersayangnya iaitu Ahmad Ismail pada petang Jumaat. Nabil akui mereka sekeluarga masih berasa terkejut tetapi reda dengan pemergiannya.

Menurut Nabil, sebagai anak, dia juga bersyukur kerana dapat mengajar bapanya mengucap dua kalimah syahadah sebelum Allahyarham ditidurkan pada Khamis lalu akibat kandungan oksigen dalam darah menurun.

"Sejujurnya kami sekeluarga memang masih dalam keadaan terkejut kerana abah tidak pernah sakit teruk sebelum ini melainkan mempunyai penyakit diabetes. Arwah ada mengadu sakit dada minggu lalu dan dia dimasukkan ke hospital untuk menunggu giliran pembedahan pintasan jantung.

"Khamis lalu doktor menghubungi saya memaklumkan keadaan abah tidak stabil dan saya sempat mengajarnya mengucap dua kalimah syahadah dan tak sangka itu adalah komunikasi terakhir kami sebelum dia ditidurkan," katanya.

Tambahnya, meskipun terkejut dan sedih, dia sekeluarga bersyukur semua urusan dipermudahkan Allah apatah lagi bapanya meninggal dunia pada hari Jumaat.

Klik untuk gambar besar

Dalam pada itu, Nabil memberitahu kehilangan bapanya turut memberi kesan mendalam buat ibunya yang sudah tujuh tahun menjalani rawatan dialisis akibat sakit buah pinggang.

Pemergian arwah juga membuatkan Nabil sedar bahawa dia perlu lebih banyak menghabiskan masa bersama ibu serta ibu bapa mentua sementara masih ada kesempatan.

"Selama ini ibu saya kuat menjalani dialisis kerana abah kerana baginya abah adalah sumber kekuatan untuknya terus hidup. Siapa sangka abah yang pergi dahulu. Jadi sekarang ini saya perlu berada di sisi ibu untuk beri dia kekuatan.

"Sebelum ini kita hanya melihat orang lain kehilangan ibu bapa dan sekarang saya sendiri merasainya dan membuatkan saya sedar sebagai anak kita perlu meluangkan lebih masa bersama mereka sementara diberi kesempatan," tuturnya.

Berkongsi kenangan bersama arwah, Nabil berkata dia mewarisi bakat menghiburkan orang daripada bapanya yang suka berjenaka dengan anak-anak. Meskipun bapanya seorang yang tegas namun arwah telah menjalankan tanggungjawab dengan baik terhadap mereka adik-beradik sepanjang hayatnya.

"Saya selalu kata bakat melawak ini adalah daripada abah, dia suka membaca kisah-kisah kelakar dan berkongsi kepada anak-anak. Arwah abah seorang yang tegas dan baik hati.

"Dia menjalankan tanggungjawab sebagai seorang bapa dengan baik. Dia juga sangat menjaga kisah peribadi dan tidak suka melepak di kedai kopi selepas pulang kerja dahulu," ujarnya.

Sementara itu, bercakap tentang urusan kerja sebagai penyampai radio dan pengacara program Gegar Vaganza musim kesembilan (GV9), kata Nabil dia sudah memohon kerjasama pihak produksi untuk diberi cuti sehingga hujung minggu ini sebelum kembali bertugas.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


EINA AZMAN DIPUJI RAI BIRTHDAY, HADIAHKAN RANTAI UNTUK PEMBANTU RUMAHNYA

"Happy Birthday to my orang kuat Megawati Terima kasih sebab banyak membantu meringan kan segala kerja2 saya di rumah. Saya hargai sangat kamu nak rantai baru kan ni saya hadiah kan untuk kamu buat kali kedua sbb yang pertama tu dia ganas sangat sampai terputus.

"Saya harap kamu happy untuk sambut birthday kamu yang terakhir bersama saya tahun ni kami semua sayang kamu mega," kata pelakon Datin Paduka Eina Azman yang bru-bru ini telah meraikan ulang tahun kelahiran salah seorang pembantu rumahnya.

Menerusi video sekitar sambutan yang dikongsikan di laman Instagram, Eina dilihat menghadiahkan seutas rantai istimewa kepada pembantu rumahnya yang dikenali sebagai Megawati, sebagai tanda perhargaan.

Klik untuk gambar besar

Lantas, perkongsian ibu kepada sepasang kembar ini telah mendapat perhatian peminat. Bukan itu sahaja, rata-rata peminat memuji sikap baik hati dan penyayang Eina bersama pembantu rumahnya.

Untuk makluman, Eina atau nama penuhnya Ainur Syakina Azman dilahirkan pada 13 Mac 1995 dan telah mendirikan rumah tangga bersama ahli perniagaan Datuk Paduka Kaiser Gurmit Harden pada 31 Ogos 2014 dan dikurniakan pasangan anak kembar, Arianna Aubrey dan Karl Kareef.

www.myartis.com / Sumber & foto: Media Hiburan & Instagram Eina Azman

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


HUBUNGAN BERTAMBAH BAIK - SITI FAZURINA NAFI TIADA ZURIAT PUNCA FAIL CERAI

Pelakon yang pernah popular menerusi drama 'Dunia Anita', Siti Fazurina memberitahu keinginan memiliki zuriat tidak pernah padam dalam dirinya. Hatinya cukup tersentuh dengan kata-kata pelakon, pengacara dan penyampai radio, Siti Elizad yang mendoakannya menimang cahaya mata, biarpun seorang.

Siti Fazurina atau lebih mesra disapa Nina sudah lebih tujuh tahun mendirikan rumah tangga bersama Muhammad Hykal Zulkifli tetapi belum dikurniakan cahaya mata: "Saya sudah cukup bersyukur jika menimang seorang cahaya mata. Bagaimanapun, segala ketentuan datang dari-Nya.

"Saya percaya sampai masa Allah akan mengurniakan seseorang zuriat. Contohnya, mungkin sukar buat saya jika mengandung sekarang kerana terikat dengan banyak penggambaran drama. Saya keguguran kira-kira tiga tahun lalu. Ia kerana terlalu aktif bekerja dan saya tidak sedar hamil tujuh minggu," katanya.

Akuinya, dia tidak terlalu memikirkan soal zuriat, suaminya turut memahami: "Kedua-dua belah keluarga tidak pernah memberikan saya tekanan. Saya pernah cakap, mungkin saya akan memfailkan perceraian sekali lagi jika saya terdengar kata-kata umpatan daripada keluarga. Saya akui cepat beremosi dan tersentuh, tetapi alhamdulillah, keluarga memahami.

Klik untuk gambar besar

"Di awal dahulu, bohonglah jika saya cakap tiada tekanan. Saya berkahwin tentunya saya mengharapkan kehadiran cahaya mata. Bagaimanapun, saya dan suami tidak terlalu memikirkannya apabila sudah masuk tahun ke-tujuh," tuturnya.

Nina berkata, dia sudah melakukan pemeriksaan doktor, nyata tiada masalah besar, cuma membabitkan hormon: "Saya tak perlu melalui pembedahan, cuma mengambil ubat hormon sahaja," jelasnya.

Bagaimanapun, Nina menegaskan, tiada zuriat bukan punca dia memfailkan perceraian sebelum ini: "Hubungan saya dan suami sudah bertambah baik. Isu rumah tangga tidak perlulah dihebohkan pada khalayak. Orang luar tak akan faham.

"Bagi saya, kami mempunyai kesalahan masing-masing, jadi apa kata kita beri peluang. Saya lebih emosional, jadi apabila sudah tergigit lidah barulah nampak kesalahan. Alhamdulillah, kami sama-sama membaikinya. Sekarang, semuanya baik tetapi saya tidak mampu merencanakan pada masa akan datang," ujarnya.

Sebelum ini, Nina memfailkan permohonan cerai terhadap suaminya pada Julai tahun lalu. Pada 11 September tahun lalu, Siti Fazurina menarik balik permohonan cerai kali ketiga dibuatnya terhadap Muhammad Hykal Mahkamah di Rendah Syariah Wilayah Persekutuan.

Nina menarik balik permohonan cerai ekoran mahu diberi peluang kedua untuk cuba memperbaiki hubungan dengan suami: "Banyak hikmah di sebalik ujian yang menimpa rumah tangga. Kami banyak memperbaiki kesalahan dan kesilapan yang tidak disedari.

"Sepatutnya saya tidak hanya melihat kesalahan suami, saya pun tengok kesalahan sendiri. Kami pula sering bekerjasama sekali, jadi bergaduh pasal kerja menjadi perkara biasa. Tetapi, apabila difikirkan semula kenapa mahu memperbesarkan isu remeh-temeh," katanya.

Dalam perkembangan lain, Nina kini tampil menerusi drama bersiri pertama terbitan TV AlHijrah berjudul 'Boss... Mama Kirim Salam' dan digandingkan dengan Qazem Nor. Ia adalah drama berkonsepkan gaya hidup yang mengisahkan dunia penyiaran Islam.

www.myartis.com / Sumber & foto: Berita Harian, Harian Metro & Instagram Siti Fazurina

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


22 FOTO - ZIZIE IZETTE ADAKAN SAMBUTAN HARI LAHIR KE-2 SI KEMBAR

Pelakon dan usahawan, Datin Zizie Izette telah mengadakan sambutan hari lahir ke-2 anak kembarnya, Aadam Zac Izette dan Aeleph Zeke Izette yang diadakan semalam. Momen sekitar sambutan tersebut telah dikongsikan oleh Zizie menerusi laman Instagram miliknya.

"Liveupdate: Celebrating my twins with their loved ones and friends as #aadamaalephturntwo! Event Planner & Decorator : @AinaCoPartyNSuch. Cake : @Ladybosscake. Pinata : @PinataPartyKL. Face Painting : @makeupbyNazrene. Kids Costume : @dallapaperie. Photographer & videographer: @aqoimran @7pixelstudio. #pawpatrolparty," tulisnya.

Bukan itu sahaja, majlis hari lahir itu disambut begitu meriah dengan mengambil tema kartun animasi 'Paw Petrol'. Di samping itu, ibu dan adik kepada Zizie iaitu pelakon Khty Fauziah dan pelakon Shaheizy Sam turut hadir bersama memeriahkan sambutan majlis hari lahir si kembar.

Untuk makluman, Zizie telah mendirikan rumah tangga bersama ahli politik, Bung Moktar pada tahun 2009 dan dikurniakan anak kembar lelaki bernama Aadam Zac Izette dan Aeleph Zeke Izette pada 29 Disember 2017. Selepas itu, Zizie menimang cahaya mata perempuan bernama Alisa Bella Izette pada 1 Mac lalu. Zizie dan suami dua anak angkat iaitu Nayla Nurjenna dan Aaric Zayn Izette.

Klik untuk gambar besar

www.myartis.com / Sumber: Media Hiburan & Instagram Zizie Izette

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


"BERHARGA & MENGINSAFKAN" - ZARUL UMBRELLA KINI SEMAKIN PULIH

Menerusi laman Instagram, penyanyi dan pelakon Zarul Husin telah meluahkan rasa syukur apabila kecederaan retak pada tulang tapak kaki kiri selepas terjatuh dari motosikal ketika penggambaran drama 'Cekelat Honey' semakin pulih.

Menerusi entri di Instagram (IG), Zarul menjelaskan pengalaman kecederaan yang diperolehi itu sangat berharga dan menginsafkan dirinya.

"Tulang jari kaki retak after 2 months. Alhamdulillah pengalaman yang berharga dan menginsafkan. Alhamdulillah sekarang dah pulih. #zarulhusin #zarulumbrella #zaruliansfc #zhent #indigitalmusic #nadcsentertainment #Remuk #Ramalankubenarbelaka #JanganPernah #SatuRasa #cekelathoney #sambalbawangbilisaichik," tulisnya.

Klik untuk gambar besar

Rata-rata peminat melahirkan rasa syukur selepas kecederaan yang dihadapi oleh Zarul semakin pulih dan berharap dia lebih berhati-hati selepas ini.

Ada juga yang manasihatkan Zarul supaya tidak melakukan aktiviti lasak buat sementara waktu walaupun tulang tapak kakinya sudah sembuh.

www.myartis.com / Sumber & foto: Astro Gempak & Instagram Zarul Umbrella

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


BILA RADHI OAG DIGODA GADIS, MINTA BUKA BAJU

"Saya enggan nak cerita sangat kerana nanti orang ingat 'poyo'. Tapi gadis sekarang sangat berani kerana siap minta saya buat video dan buka baju. Saya memang takut dan tak nak ikut arahan mereka kerana bimbang ia satu perangkap. Lagipun saya tak nak buat dosa.

"Kadangkala mereka telefon dan konon dakwa salah nombor. Apabila tahu yang menjawab itu saya, mulalah mereka minta yang bukan-bukan," demikian kata vokalis kumpulan OAG, Radhi yang mengakui dirinya berdepan ujian daripada pelbagai gadis yang cuba menggodanya di laman sosial.

Mengesahkan sukar untuk rujuk semula dengan bekas isterinya, Ayu selepas disahkan bercerai pada 25 Mac lalu, Radhi atau nama penuhnya Muhammad Radhi Razali, 41, berkata, dia tidak boleh mendesak Ayu atau Nur Syahira Ayu Zahiri, 25, untuk kembali hidup sebagai pasangan suami isteri seperti dahulu.

"Itulah sebabnya saya cakap jodoh kami sampai sini sahaja. Perkara ini agak susah untuk diungkapkan. Ada atau tidak jodoh kami semula selepas ini, saya serahkan kepada Allah. Soal rujuk ini tak boleh dijangka berlaku dalam tempoh tiga bulan. Kami sekarang dah boleh berborak sebagai kawan dan rasanya dah tak boleh pergi (teruskan) hidup seperti dulu," ujarnya.

Menurutnya, ada rakannya yang bercerai mengambil masa enam hingga 10 tahun untuk berkahwin semula. Bagaimanapun Radhi yang kini bergelar duda mengakui dirinya tidak pernah serik untuk mendirikan rumah tangga buat kali ketiga sekiranya bertemu jodoh: "Azamku komitmen baharu, sedia untukmu. Ini lirik lagu baru saya. Insya-Allah jika sampai masanya saya akan kahwin," tuturnya secara bergurau.

Klik untuk gambar besar

Mengulas persoalan kembali berumah tangga, Radhi menjelaskan ia bukanlah keutamaannya disebabkan ingin fokus terhadap kerjaya seninya terlebih dahulu kerana akan mengeluarkan album terbaru berjudul Putera Puteri. Dia bagaimanapun berterus-terang memberitahu ciri-ciri gadis idamannya.

"Kalau boleh untuk isteri ketiga memanglah saya nakkan yang baik sebagai yang terakhir. Saya impikan gadis berpurdah ikut sunnah selain kuat pegangan agama. Untuk jatuh cinta lagi memang bukanlah suatu perkara yang mudah. Tapi untuk yang ketiga ini, Allah sudah bagi bayangannya kepada saya.

"Calonnya memang dah ada tapi saya kena buktikan diri betul-betul bersih kerana Allah dan demi diri sendiri. Takkan kali ketiga nak alami benda yang sama juga," ujarnya yang mengakui dia lebih senang mengahwini seorang gadis yang tidak dikenali dan berada di belakang tabir.

Perkahwinan Radhi dengan Ayu pada 14 April 2014 dikurniakan sepasang cahaya mata, Nur Aisyah, 4, dan Muhammad, 3. Sebelum ini dia pernah berkahwin dengan pelakon drama, Shazlin Sharif pada 1 Januari 2005 dan bercerai pada 8 Jun 2010. Mereka mempunyai seorang anak lelaki, Muhammad Rifdhi Muslim, 14.

www.myartis.com / Sumber & foto: Harian Metro & Instagram Radhi OAG

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


5 GAMBAR PERCUTIAN ROMANTIS WAWA ZAINAL SEBELUM BERPANTANG

Amboiii... bertuah sungguh Wawa Zainal menjadi isteri Aeril Zafril apabila mereka berdua bercuti romantis ke Kurumba Maldives. Kata Aeril, semuanya dilakukan untuk menggembirakan isterinya sebelum Wawa melahirkan anak ketiga, tidak lama lagi.

"Sebelum dia tak boleh fly sebab sarat mengandung, kita bawak dia jalan-jalan dulu," ujar Aeril.

Lepas Maldives, kat mana pula Aeril nak bawa Wawa makan angin ya memandangkan isterinya itu masih ada masa kira-kira dua bulan sebelum berpantang.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


ISU SAMAN RM500,000 - ZIZAN RASA TERTEKAN GARA-GARA MARINA JUKI

Saya berasa benar-benar tertekan kerana ia dilakukan pada saat saya sedang sibuk dengan pelbagai komitmen kerja yang memerlukan perhatian penuh," begitulah kata Zizan Razak mengenai saman setengah juta ringgit yang difailkan oleh Marina Juki.

Marina Juki yang juga pengarah syarikat pengurusan Wire Fame Entertainment Sdn Bhd menjelaskan tuntutan itu difailkan sejak minggu lalu. Dakwanya, Zizan sudah melanggar kontrak sejak Mei lalu hingga mengakibatkan kerugian pada sumber pendapatan dan komisen syarikat itu di mana kontrak mereka hanya akan berakhir 2 Mei 2015.

"Secara ikhlas saya nyatakan di sini bahawa saya mula mengetahui mengenai tindakan guaman ini ketika ia diterbitkan media pada malam kelmarin. Saya rasa sedih dan kecewa apabila individu ini (merujuk kepada Marina) berulang kali memilih untuk bercakap dengan pihak akhbar.

"Tindakan mereka itu tanpa memaklumkan saya atau pihak guaman saya sendiri.

"Saya serahkan segala-galanya kepada peguam untuk melakukan yang terbaik. Apapun saya masih yakin bahawa saya tidak melakukan sesuatu yang bertentangan demi kebaikan semua pihak," tambah Zizan ketika dihubungi media menerusi khidmat aplikasi WhatsApp..

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS

Follow @myartisdotcom


17 GAMBAR - SEKALI LAFAZ, SITI SALEHA KINI SAH BERGELAR ISTERI

Tahniah kami ucapkan kepada pelakon drama '7 Hari Mencintaiku', Siti Saleha, 27, yang telah sah bergelar isteri Ahmad Lutfi Azhar 31, yang merupakan seorang pegawai kerajaan.

Pasangan yang mulai rapat sejak setahun lalu itu selamat dinikahkan oleh bapa artis wanita terbabit, Mohd Baharum Abdul Rahman, di hadapan Imam Masjid Taqwa TTDI Jaya, Ustaz Mohd Fadlullah Md Noor, kira-kira jam 3.40 petang tadi.

Kelihatan tenang ketika majlis berlangsung, Saleha atau nama penuhnya Siti Saleha Mohd Baharum, bagaimanapun menitiskan air mata sebaik saja mereka disahkan sebagai suami isteri.

Saleha yang juga adik kepada vokalis kumpulan Bunkface, Sam, menerima mas kahwin berjumlah RM500, sementara wang hantaran pula dirahsiakan jumlahnya.

Pada majlis itu, pengantin lelaki turut menyerahkan tujuh dulang hantaran berbalas sembilan daripada pengantin perempuan.

"Syukur akhirnya semua dipermudahkan dan doakan agar kami terus bersama di dunia dan akhirat. Terima kasih kepada semua yang sudi hadir dan memeriahkan majlis kami pada hari ini," katanya.

Klik untuk gambar besar

Pernikahan mereka turut disaksikan kira-kira 200 tetamu, terdiri daripada ahli keluarga dan kenalan terdekat kedua-dua belah pihak.

Difahamkan, majlis resepsi pasangan terbabit akan diadakan di sebuah pusat konvensyen, esok.

Lutfi melamar Saleha di Cancun, Mexico, pada awal 2016 ketika menghadiri majlis perkahwinan rakan mereka dan sekembalinya ke tanah air, masing-masing mengambil keputusan untuk mengikat tali pertunangan.

Saleha dan Lutfi mengikat tali pertunangan pada majlis tertutup di kediaman keluarganya di Bandar Puteri, Klang, Selangor, pada 26 November lalu.

www.myartis.com / Sumber: Berita Harian

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: PAPARAZZI :: SEJARAH MYARTIS ::


AERIL ZAFREL: "SOPHIA BAIK, MANJA... MUNGKIN ADA YANG SENANG JATUH HATI" - AZHAR SULAIMAN: "TAK BAIK LABEL SOPHIA PELACUR... FITNAH BESAR TU"

Nama Sophia Albarakbah ketika ini hangat diperkatakan selepas Bella Astillah mendedahkan mesejnya dengan pelakon wanita itu dek kerana mengaku tersuka suaminya, Aliff Aziz.

Dalam mesej perbualan tersebut, Sophia telah meminta maaf kepada Bella serta merayu supaya tidak mendedahkan perkara tersebut kepada umum selepas mengaku tersuka suami orang. Hal tersebut mendapat perhatian ramai termasuk rakan-rakan artis.

Pelakon Aeril Zafrel yang pernah bergandingan dengan Sophia menerusi sebuah drama itu menyifatkan pelakon wanita itu seorang yang baik dan juga manja. Kata Aeril, mungkin disebabkan itu ada yang mudah jatuh hati dengan personalitinya.

"Bagi saya dia seorang yang baik. Dia pun manja, mungkin ada yang senang jatuh hati kerana karakternya. Itu pendapat saya lah. Sepanjang saya berlakon dengannya, kalau ada yang cepat 'in love' memang mudah (jatuh hati). Mungkin kerana karakternya yang sebegitu. Dia juga seorang yang 'soft spoken'," ujarnya.

Klik untuk gambar besar

Dalam pada itu, tambah Aeril lagi, dia lebih senang untuk berterus terang dengan heroin yang bergandingan dengannya supaya tidak berlaku salah sangka.

"Biasanya saya akan berlaku 'transparent'. Saya akan beritahu heroin, ia tidak lebih daripada lakonan dan komitmen semata-mata.Sebab sebelum ini pernah terjadi… saya ada dengar daripada rakan pelakon lain.

"Bila lupa nak beritahu hal tersebut, heroin mendakwa saya nak 'try' dia. Jadi macam tersalah sangka pula. Sejak situasi itu berlaku, saya lebih senang untuk berterus terang," tuturnya.

Sementara itu, pelakon Azhar Sulaiman turut memaklumkan, dia akan menerima tawaran berlakon dengan pelakon wanita itu meskipun ada pelakon lelaki yang sudah berkahwin menolak.

Ini kerana menurut Azhar lagi, isterinya iaitu Chempaka Emalin Pahamin percaya kepada Sophia malah sempat berseloroh akan banyak tawaran berlakon untuknya.

Meninjau ke ruangan komen pula, Azhar turut meminta netizen berhenti menggelar Sophia sebagai pelacur serta mengatakan wanita cantik pasti akan difitnah.

"Kita tak tahu perkara yang sebenarnya. Perempuan cantik memang selalu kena fitnah macam dalam drama-drama juga. Tak baik label Sophia seperti pelacur. Fitnah besar itu. Peluang kita tak akan tahu hal sebenarnya. Jadi, lebih baik jangan berlebihan dalam mengulas," tulisnya.

  ________ IKLAN ________ NEW HOT ARRIVAL TUDUNG BAWAL LAZY/INSTANT BAWAL LAZY TRAVEL MOSSCREPE BIDANG 45" Siap jahit bahagian dagu dan ada 20 pilihan Warna yang menarik.
Tudung bawal yang sangat mudah digayakan kerana kainnya yang sejuk
terletak dan selesa dipakai. Material tidak jarang dan tidak pekakkan
telinga, malah ia sesuai dipakai secara casual ataupun cara lain.  MAKLUMAT:

Material: Mosscrepe Premium

Bawal Mosscrepe Premium High Quality

Size: Bidang 45"
PENGUKURAN:

Labuh dari dagu ke bawah :+-22 inc

Labuh dari atas awning ke belakang :+-30 inc

100% Authentic guarantee (asli) daripada Shopee atau wang dikembalikan.

Beli kat sini :

KLIK DISINI ATAU GAMBAR UNTUK BELI
_______ IKLAN _________

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


UPDATE: ALLY DI TV3 - FARAH LEE GADIS LASAK..!

UPDATE:

Hari ini adalah hari pertama Ally Iskandar masuk kerja di TV3 bagi mengacarakan Malaysia Hari Ini (MHI) selepas bercuti panjang sempena perkahwinannya baru-baru ini. Ally telah berpasangan dengan Ahmad Fedtri yang dilihat asyik mengusik Ally mengenai status barunya sebagai suami kepada Farah Lee.

"Kita ada resepi orang yang baru berkahwin hari ini," ujar Fedtri mengusik Ally ketika segmen memasak di Menu 1 Malaysia.

DUA GAMBAR TERBARU ALLY DAN FARAH SELEPAS INI...

Bagaimanapun, Ally kelihatan tenang dengan usikan rakannya itu sambil bibirnya tidak henti tersenyum. Malah Ally juga sempat mengusik seorang rakan pengacara wanita dalam segmen masakan itu dengan mengatakan mungkin hati rakannya itu yang tidak tenang kerana hanya beliau seorang kini di MHI yang masih bujang.

Biar apapun keadaannya, Ally memang tampak lebih ceria selepas berumahtangga dan makin yakin dengan kerjayanya. Tahniah diucapkan buat Ally dan semoga rumahtangganya makin utuh dan dilimpahi rezeki berganda selepas ini. Amin..!

GAMBAR-GAMBAR TERKINI ALLY DAN FARAH:
Klik untuk imej besar...

Saat bersanding di sebelah malam...

Riang ria bersama hadiah kiriman teman & saudara..

SIAPAKAH FARAH LEE?
Farah Lee, seorang yang bersifat peramah, ceria dan 'happy go lucky'. Maka tidak hairanlah jika dirinya mempunyai ramai kenalan di segenap ruang maya dan nyata.

Sejak dari zaman kanak-kanak lagi beliau turut dikenali dengan sifat tegas dan lasak, maka apa sahaja aktiviti daripada memanjat bukit sehingga bermain bola bersama saudara dan teman turut disertainya.

Dengan latar belakang pendidikan yang cemerlang, beliau juga mempunyai kemahiran pengurusan dan kepimpinan yang baik. Pengalaman sebagai anak rantau sejak empat tahun lepas nyata mematangkan fikiran dan tindakan, lantas mencetuskan satu perubahan dalam 'world-view' kehidupan.

Semoga dengan segala kelebihan yang ada, Farah Lee dapat memandu dirinya sebagai wanita contoh kerana beliau kini sudah menjadi tumpuan lensa mata masyarakat Malaysia.

Untuk info, Farah Lee sering memperjuangkan pendirian dan keteguhan prinsipnya iaitu 'membina sebuah kehidupan yang berlandaskan keyakinan tinggi terhadap ketentuan Ilahi' (Kunfayakun).

sumber: qamarguyz


BERSYUKUR RAMAI DOAKAN BERUBAH - ZIZI MAHU PERLAHAN-LAHAN, ENGGAN DRASTIK

"Insya-Allah, saya akan perlahan-lahan berubah, tidaklah melakukan perubahan drastik. Saya tak mahu dilihat berpakaian terbuka kepada tutup secara mengejut.

"Cuma, sekarang saya elak berpakaian yang mendedahkan bahagian tertentu. Saya tak mahu ibu bersedih lagi. Saya juga bersyukur ramai mendoakan saya berubah. Mana tahu hati saya terbuka bertudung, mungkin esok atau lusa.

"Jika ikutkan niat mahu bertudung sudah ada. Cuma, saya enggan terburu-buru. Saya sentiasa mengharapkan doa yang baik-baik," demikian kata penyanyi Zizi Kirana.

Zizi mengakui seumur hidup ibunya tidak pernah menegur soal pemakaiannya dan teguran panjang oleh ibunya itu yang diterima melalui mesej ternyata membuatkan dirinya tersentak.

Menurut Zizi, baginya teguran daripada insan yang melahirkannya itu tidak boleh dipandang ringan. Ujarnya, dia berubah demi menghormati permintaan ibunya dan sudah sampai masanya apatah lagi usianya sudah menganjak 36 tahun.

Klik untuk gambar besar

Zizi berkata dia tidak menganggap teguran ibu supaya berubah tidak berpakaian mencolok mata sebagai satu tekanan besar. Ujarnya, pasti ada hikmah disebaliknya dan sebagai anak dia tidak membantah.

"Ibu mesej secara tiba-tiba, selepas solat Subuh. Apa yang saya fikir, ada betul pesanan yang diberikan. Jarang ibu menegur saya dengan menghantar mesej.

"Saya percaya ada hikmah yang tersembunyi apabila datang isyarat daripada ibu. Sebagai anak yang menyayangi orang tua, saya takkan membantah.

"Ibu tak minta saya berhijab kerana bimbang tidak istiqamah dan membukanya semula. Dia hanya mahu saya berubah secara perlahan-lahan. Saya sudah berjanji tak akan berpakaian seksi lagi," tuturnya.

www.myartis.com / Sumber & foto: Berita Harian & Instagram Zizi Kirana

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


30 GAMBAR - SEKITAR MAJLIS DOA SELAMAT & BABY SHOWER FOUZIAH GOUS

Semalam Fouziah Gous dan suaminya, Zhafran Yusof telah mengadakan majlis doa selamat serta baby shower untuk menyambut kelahiran anak sulungnya nanti.

Klik gambar untuk size besar

Dalam majlis tersebut, Fouziah dan Zhafran kelihatan begitu menawan dan kacak dalam persalinan serba putih.

Majlis ini telah dihadiri oleh ahli keluarga dan kenalan rapat.

Jom tengok!

MAJLIS DOA SELAMAT

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS
 - INSTAGRAM - TWITTER

Follow @myartisdotcom


FIKRY IBRAHIM MEKAPKAN IBU, BAWA PERGI BERCUTI -  NETIZEN LUAH RASA KAGUM, SEBAK

Pelakon Fikry Ibrahim baru-baru ini telah berkongsi satu video di Twitter miliknya dimana dia membawa ibu tersayang, Bibi Zaleha bercuti bersama dengannya ke Langkawi.

Menerusi video tersebut, Fikry dilihat tidak kekok menguruskan dan menyiapkan ibunya yang berusia 74 tahun sebelum keluar bersiar-siar.

Difahamkan, ibu pelakon itu sudah tidak berapa berdaya untuk berjalan dan pernah diserang angin ahmar kira-kira dua tahun lalu.

Klik untuk gambar besar

Apa yang menjadi perhatian, Fikry dilihat memakaikan bedak dan juga lipstick pada wajah ibunya yang sedang berbaring. Tindakan pelakon itu ternyata menyentuh hati netizen.

Perkongsian Fikry itu mendapat pelbagai reaksi daripada netizen yang mengagumi serta memuji aktor itu yang menyantuni ibu tercinta.

Malah, rata-rata netizen turut mendoakan syurga buat Fikry kerana berbakti kepada orang tuanya dan dipermudahkan urusan.

  ________ IKLAN ________ JUALAN JIMAT GILER 2.2. - - Ayuh dapatkan pelbagai tawaran hebat di Shopee sempena jualan JIMAT GILER 2.2 (2 Februari 2023) ini.Pelbagai barangan dijual dengan harga giler termasuk pemberian diskaun dan voucher yang tak masuk akal.Selain itu,  banyak hadiah hebat dan cabutan bertuah menanti anda.
KLIK DI SINI ATAU KLIK GAMBAR SEKARANG
_______ IKLAN _________

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


HENTI TUGAS DUTA AYAM - ALI PUTEH KECEWA DIPERDAYA, TAK DAPAT BAYARAN

Semua sedia maklum mengenai pelawak Ali Puteh yang dilantik sebagai duta ayam pada April lalu. Namun terkini, adik kepada arwah Abam Bocey itu memaklumkan dia tidak mahu lagi dikaitkan dengan sebuah syarikat pembekal ayam.

Ini kerana jelas Ali, dia enggan namanya terlibat dengan penipuan syarikat tersebut terutama membabitkan hal bekalan ayam kepada peniaga dan pembeli. Ali berkata, keputusan itu dibuat selepas perjanjian yang dipersetujui tidak berjalan seperti yang dirancang.

"Saya tidak mahu ada pihak yang berdepan dengan masalah apabila berurusan dengan syarikat pembekal itu selepas beberapa isu timbul. Jujurnya saya juga kecewa dengan apa yang terjadi apabila perjanjian antara saya dengan syarikat itu tidak berjalan seperti yang sepatutnya," katanya.

Ali yang juga juri lokasi untuk siri jelajah Awesome Raja Lawak memberitahu, dia juga kesal kerana sudah memberikan sepenuh komitmen selaku duta namun tidak menerima sebarang bayaran seperti dijanjikan.

Katanya, dia juga sudah melepaskan beberapa tawaran bernilai puluhan ribu kerana mahu menumpukan perhatian sebagai duta dan usahawan ayam bersama syarikat itu seperti diminta.

Klik untuk gambar besar

"Saya terima tawaran kerana diperkenalkan orang seorang kawan yang memang saya kenal dan peluang perniagaan turut ditawarkan. Saya melihat ia sebagai satu peluang terbaik untuk menjana pendapatan lebih stabil tapi perkara lain yang timbul," ujarnya.

Menurut Ali, dia juga mempunyai kontrak sah dengan syarikat berkenaan dan sudah beberapa kali cuba mendapatkan penjelasan namun tiada jalan penyelesaian. Malangnya, Ali menambah dia tidak menerima sebarang bayaran dan faedah sepanjang bergelar duta meskipun sudah melakukan beberapa komitmen.

"Sedih sebab saya lepaskan banyak tawaran lain untuk fokus pada peluang ini dan saya ada tanggungjawab serta tanggungan. Saya terima dan saya percaya ada hikmah cuma saya perlu tampil untuk membuat penjelasan berhubung hal ini.

"Saya enggan masalah timbul dan nama saya terkait apabila syarikat ini membuat urus niaga. Saya tidak mahu ada pihak lain jadi mangsa," tuturnya lagi.

Terdahulu, Ali menafikan menjalankan perniagaan itu untuk membayar saman ganti rugi RM60,000 kepada kakak iparnya, Siti Nor Hidayah.

  ________ IKLAN ________ JUALAN HEBAT SHOPEE BERTERUSAN, JOM SHOPPING SEKARANG... Ayuh dapatkan pelbagai tawaran hebat di Shopee. Malah lebih banyak hadiah dan voucher ditawarkan untuk anda.Selain itu, pelbagai barangan berharga turut ditawarkan dengan potongan harga terendah. Siapa cepat dia dapat..!! Semuanya dihujung jari anda. Ada juga cabutan bertuah sebuah motor Vespa baru dan kepingan emas padu.Untuk info, pelanggan baru juga akan mendapat voucher  pembelian barangan pertama secara percuma...Jangan lepaskan peluang untuk bawa pulang pelbagai hadiah istimewa. Malah pelanggan baru juga akan mendapat 'welcome gift' tanpa sebarang bayaran. BERTINDAK SEKARANG! LINDUNG DIRI, LINDUNG SEMUA!

KLIK DI SINI ATAU KLIK GAMBAR SEKARANG
_______ IKLAN _________

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


TABUNG OKSIGEN NYAWA - BOB LOKMAN MULA BERNIAGA NASI AYAM

"Tak selalu sangat kena pergi hospital, sekarang sebulan sekali buat pemeriksaan biasa sambil doktor tambah ubat. Ubat untuk sakit jantung, paru-paru dan kencing manis.

"Ada satu ubat jantung tu, harganya RM800 sebulan," kata pelakon dan penulis lirik, Bob Lokman ketika ditemui di kediamannya yang kini beransur pulih selepas terpaksa berulang alik masuk wad selama enam bulan.

Tambah penulis lirik lagu 'Isabella' nyanyian Amy (Search) itu, jumlah ubat-ubatan yang terpaksa diambilnya adalah 13 jenis dan kos bagi kesemua ubat itu adalah lebih RM1,000 sebulan.

Bob atau atau Mohd Hakim Lokman, 54, menjalani rawatan itu di UiTM Private Specialist Centre Sungai Buloh yang memiliki kepakaran dalam sakit jantung.

"Saya masuk hospital pada akhir 2014 sehingga Januari 2015. Lepas tu, tahun ni saya keluar masuk wad hospital bermula Januari hingga Jun 2018," jelasnya yang kini bergantung dengan tabung oksigen untuk bantuan pernafasan ketika tidur dan perlu membawanya bergerak sekiranya keluar rumah.

Klik untuk gambar besar

Berkongsi tentang perkembangan terkini, Bob akan mula berniaga nasi ayam goreng kampung di Masjid Al-Ibtisam di TTDI Jaya, Shah Alam pada Selasa minggu depan.

"Saya pun memang tak bekerja, sekarang ni je saya rasa dah sihat, saya nak pergi berniaga balik. Minggu depan baru mula berniaga di Masjid Al-I'tisam TTDI Jaya, Shah Alam.

"Orang masjid tawarkan saya berniaga di situ, saya setuju je," katanya yang akan berniaga pada setiap Selasa hingga Ahad, pukul 12 tengah hari hingga 3 petang.

Kata Bob, dia hanya akan menggoreng ayam dan akan dibantu oleh anak lelaki serta anak saudaranya.

Sebelum ini, Bob dilaporkan ditahan di UiTM Private Specialist Centre Sungai Buloh akibat masalah jantung bengkak dan paru-paru berair pada awal Januari lalu.

www.myartis.com / Sumber: mStar

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


IKLAN - INGIN JADI SELEBRITI TV?


"ANAK PERTAMA TERUJA, BILA ANAK KEDUA NI..." - SYAMSUL YUSOF

Akui lebih matang menjadi seorang bapa selepas isterinya, Puteri Sarah Liyana hamil anak kedua, pengarah filem 'Munafik 2', Syamsul Yusof memberitahu dia perlu buat lebih banyak persediaan sebelum menimang cahaya mata kedua tidak lama lagi.

"Saya tidak tahu orang lain bagaimana tapi, saya boleh kata jika anak pertama dulu rasa teruja dan tidak sabar hendak menanti kelahirannya tapi bila anak kedua ni lain pula.

"Masih lagi rasa teruja untuk anak kedua, cuma ia buat saya berfikir adakah saya sudah bersedia untuk memikul tanggungjawab menjaganya sedangkan anak yang pertama masih lagi dalam fasa aktif.

Klik untuk gambar besar

"Anak saya sekarang sangat lasak dan bijak sekarang ni jadi saya perlu bersedia untuk semua itu nanti. Bagaimanapun, itulah kehidupan dan saya perlu matang untuk menempuhnya nanti," katanya.

Untuk makluman, Syamsul mendirikan rumah tangga dengan Puteri Sarah pada Mac 2014 dan mereka dikurniakan seorang anak lelaki bernama Syaikhul Islam Mohd Shamsul berusia setahun.

www.myartis.com / Sumber: Astro Gempak

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


10 FOTO - WAJAH COMEL TERKINI AZURA, PUTERI JAMAL ABDILLAH

"Dah tiga bulan dah #nurazurayamani. Alhamdulillah syukur. Semoga membesar dengan sihat ye yayang momi," demikian tulis isteri kepada raja pop, Datuk Jamal Abdillah iaitu Datin Zai Izzati Khairuddin, 25, yang berkongsi beberapa foto wajah permata hatinya yang kini berusia tiga bulan, Nur Azura Yamani, menerusi laman sosial Instagram.

Baru berusia tiga bulan, Azura telah mencuri perhatian dengan bentuk mata yang bulat, rambut yang lebat serta badan yang bersemangat.  Melihat pada ruangan komen, rata-rata wargamaya memuji wajah comel Azura yang dikatakan mirip abang-abangnya.

"Alhamdulillah, sihat dia. Macam abang Osama," tulis seorang wargamaya. - "Allahu pipi montel dia rasa nak gigit, comel!" puji seorang wargamaya. - "Geramnya puteri kesayangan datuk dan datin. Comel muka, bulat mata,” kata seorang wargamaya. - Comelnya, teringin jugak nak baby girl comel macam Azura ni, gebu!" komen seorang wargamaya lagi.

Jamal, 60, mendirikan rumah tangga bersama Zai Izzati pada 1 April 2017 dan dikurniakan anak perempuan yang dilahirkan pada 10 Oktober tahun lalu. Melalui perkahwinan lalu, Jamal dikurniakan dua anak lelaki iaitu Osama Yamani, 18, dan Ahmad Zaki Yamani, 13.

Klik untuk gambar besar

www.myartis.com / Sumber & foto: Astro Gempak, Instagram Datin Zai Izzati Khairuddin & Osama Yamani

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


KES GUGUR - TEGAR & SUFI (AF2015) BAKAL DISAMAN

Bekas pengurus kepada Tegar Septian iaitu Muhammad Arif Dollah, 30, lega tidak akan ada sebarang dakwaan dikenakan terhadapnya selepas kes kononnya dia melakukan gangguan seksual terhadap penyanyi itu ditutup oleh pihak berkuasa Singapura.

Menurut Arif, dia mendapat khabar gembira itu menerusi panggilan telefon pada 18 September lalu dan pihak polis Singapura mengesahkan tidak akan membuat sebarang dakwaan terhadapnya.

"Alhamdulillah dengan rasa syukur selepas enam bulan melalui pelbagai tuduhan dan fitnah saya akhirnya dapat menarik nafas lega kerana siasatan mengenai dakwaan Tegar terhadap saya telah selesai.

Klik gambar untuk size besar

"Pihak polis memaklumkan tiada sebarang dakwaan akan diambil terhadap saya dan kes itu telah pun ditutup," ujar Arif dipetik sebagai berkata.

Kata Arif lagi, dia dimaklumkan kes berkenaan ditutup selepas tiada bukti kukuh selain kenyataan Tegar sebelum ini tidak konsisten kepada pihak polis.

Terdahulu media di Singapura pada hujung Mac lalu melaporkan Arif telah ditangkap polis selepas pihak berkuasa negara itu menerima dua laporan berhubung gangguan seksual yang dibuat oleh Tegar dan bekas anak tirinya, Sufi Rashid.

Tegar dan Sufi bersama laporan polis yang dibuat terhadap Muhammad Arif pada Mac lalu.

Sehubungan dengan itu, Arif berkata, pada 22 september lalu dia telah pun membuat laporan polis terhadap Tegar berhubung kenyataan palsu diberikan kepada pihak berkuasa itu.

Katanya, biarpun kes berkenaan telah pun ditutup namun dia mengambil keputusan untuk membukanya semula dengan membuat laporan polis bagi mencari kebenaran.

"Saya dinasihatkan supaya berfikir sebelum meneruskan laporan itu kerana Tegar masih kecil dan tidak tahu akan undang-undang di Singapura.

"Tetapi saya tetap teruskan kerana tujuan saya hanya satu untuk melihat sama ada dia akan mengaku disuruh (membuat laporan palsu) atau dia sendiri yang lakukan.

"Saya juga difahamkan penyanyi tersebut akan berada di Singapura pada Oktober ini dan saya telah meminta pihak berkuasa untuk segera melakukan siasatan," tegasnya.

Dalam pada itu, Arif berkata, dia telah pun melantik peguam untuk memfailkan saman malu terhadap empat individu di atas penyebaran fitnah terhadapnya sebelum ini.

Jelasnya, selain Tegar, tiga individu lain bakal dikenakan saman adalah peserta Akademi Fantasia 2015 (AF2015), Sufi Rashid, Nur JM (penulis blog) dan seorang lelaki yang didakwa sebagai dalang kes berkenaan iaitu Ali Najib Baksher.

"Peguam saya akan mengeluarkan notis saman malu terhadap empat individu yang disebut itu dalam masa terdekat ini.

"Saya tidak akan berkrompomi dalam hal ini dan akan tetap memfailkan saman malu terhadap keempat-empat individu berkenaan dan beberapa pihak lain yang sedang dalam pertimbangan.

"Ini juga bukan soal balas dendam tetapi sekadar ingin menegakkan kebenaran setelah apa mereka lakukan kepada saya sebelum ini," jelasnya.

Dalam perkembangan sama, Arif berkata, dia akan mengadakan sidang media di Kuala Lumpur dan Jakarta dalam masa terdekat bagi menjelaskan butiran lanjut berhubung tindakannya itu selain akan membuat beberapa pendedahan terbaharu berhubung kes tersebut.

"Insya-Allah saya akan berkongsi cerita dengan rakan-rakan media di Malaysia dan Indonesia dalam masa terdekat bagi menjelaskan situasi sebenar dalam masa terdekat ini," katanya.

Sumber: mStar

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS
 - INSTAGRAM - TWITTER

Follow @myartisdotcom